               EUROOPAN KOMISSIO
            Bryssel 15.9.2017
            COM(2017) 486 final
            2017/0223(NLE)
            Ehdotus
            NEUVOSTON PÄÄTÖS

               Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Komissio on asiaa koskevien neuvotteluohjeiden
                     1
                   perusteella neuvotellut Mauritiuksen hallituksen kanssa Euroopan unionin ja Mauritiuksen tasavallan välisen kalastuskumppanuussopimuksen
                     2
                   uuden pöytäkirjan tekemisestä. Neuvottelujen päätteeksi parafoitiin 26. huhtikuuta 2017 uusi pöytäkirja. Pöytäkirja on voimassa neljä vuotta sen väliaikaisen soveltamisen alkamispäivästä eli sen allekirjoittamispäivästä, kuten 15 artiklassa esitetään.

                  Uuden pöytäkirjan päätavoitteena on tarjota unionin aluksille kalastusmahdollisuuksia Mauritiuksen vesillä parhaiden käytettävissä olevien tieteellisten lausuntojen perusteella ja noudattaen Intian valtameren tonnikalatoimikunnan (IOTC) suosituksia, tarvittaessa käytettävissä olevan ylijäämän rajoissa. Komissio on tukeutunut aiemman pöytäkirjan (2014–2017) arvioinnin tuloksiin ja ennakoivaan arviointiin siitä, onko uuden pöytäkirjan tekeminen tarpeen. Molemmat arvioinnit teetettiin ulkopuolisilla asiantuntijoilla. Pöytäkirjan ansiosta Euroopan unioni ja Mauritiuksen tasavalta voivat tehdä tiiviimpää yhteistyötä kestävän kalastuksen politiikan edistämiseksi. Lisäksi voidaan hyödyntää kalavaroja Mauritiuksen vesillä vastuuntuntoisesti ja tukea Mauritiuksen pyrkimyksiä kehittää kestävää valtameripolitiikkaansa.

                  Pöytäkirjassa määrätään kalastusmahdollisuuksista seuraavissa luokissa:

                  –
                        40 nuottaa käyttävää tonnikala-alusta;

                  –
                        45 pintasiima-alusta.

               •Yhdenmukaisuus muiden alaa koskevien politiikkojen säännösten kanssa

                  Uudella pöytäkirjalla luodaan kehys, jossa otetaan huomioon uudistetun yhteisen kalastuspolitiikan painopisteet ja kyseisen politiikan ulkoinen ulottuvuus ja joka liittyy Mauritiuksen vesillä kalastaviin unionin aluksiin sekä unionin ja Mauritiuksen väliseen vahvempaan yhteistyösuhteeseen. Tarkoituksena on luoda Mauritiuksen kanssa strateginen kumppanuus.

                  Sen vuoksi komissio ehdottaa, että neuvosto hyväksyy uuden pöytäkirjan allekirjoittamisen ja väliaikaisen soveltamisen.

               •Yhdenmukaisuus unionin muiden politiikkojen kanssa

                  Tämä ehdotus on yhdenmukainen Euroopan unionin Afrikan, Karibian ja Tyynenmeren (AKT) maihin nähden toteuttaman ulkoisen toiminnan kanssa.

               2.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET

                  Asianomaisia osapuolia kuultiin, kun Euroopan unionin ja Mauritiuksen tasavallan välisestä mahdollisesta uudesta pöytäkirjasta tehtiin jälki- ja ennakkoarviointi. Myös jäsenvaltioiden ja kalastusalan asiantuntijoita kuultiin teknisissä kokouksissa. Kuulemisten päätteeksi todettiin, että kalastuskumppanuussopimuksen uuden pöytäkirjan tekeminen olisi sekä Euroopan unionin että Mauritiuksen tasavallan edun mukaista.

               3.TALOUSARVIOVAIKUTUKSET

                  Vuosittainen taloudellinen korvaus, joka on 575 000 euroa, jakautuu seuraavasti:

                  a) 4 000 tonnin viitesaalismäärä, jonka osalta vesille pääsystä maksettavaksi vuotuiseksi korvaukseksi on vahvistettu 220 000 euroa;

                  b) 220 000 euron vuotuinen tuki Mauritiuksen tasavallan alakohtaisen kalastuspolitiikan kehittämiseen; ja

                  c) 135 000 vuotuinen tuki valtameritalouden kehittämiseen.

                  Tämän tuen tarkoituksena on saavuttaa kansalliseen kalastukseen, meripolitiikkaan ja valtameritalouteen liittyvät tavoitteet ja erityisesti täyttää Mauritiuksen tarpeet, jotka liittyvät tieteelliseen tutkimukseen; pienimuotoiseen kalastukseen; kalastuksen seurantaan, valvontaan ja tarkkailuun; ja laittoman kalastuksen torjuntaan.

               2017/0223 (NLE)

               Ehdotus

               NEUVOSTON PÄÄTÖS

               Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 6 kohdan toisen alakohdan a alakohdan ja 218 artiklan 7 kohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän
                  3
               ,

               sekä katsoo seuraavaa:

               (1)Neuvosto antoi 28 päivänä tammikuuta 2014 neuvoston päätöksen 2014/146/EU
                  4
                Euroopan unionin ja Mauritiuksen tasavallan välisen kalastuskumppanuussopimuksen tekemisestä, jäljempänä ’sopimus’.

               (2)Sopimuksen ensimmäisessä pöytäkirjassa vahvistettiin kolmeksi vuodeksi unionin alusten kalastusmahdollisuudet Mauritiuksen suvereniteettiin tai lainkäyttövaltaan kuuluvilla vesillä sekä Euroopan unionin myöntämä taloudellinen korvaus.  Kyseisen pöytäkirjan voimassaolo päättyi 27 päivänä tammikuuta 2017.

               (3)Uusi pöytäkirja, jossa vahvistetaan Euroopan unionin ja Mauritiuksen tasavallan välisessä kalastuskumppanuussopimuksessa määrätyt kalastusmahdollisuudet ja taloudellinen korvaus, jäljempänä ’pöytäkirja’, allekirjoitettiin neuvoston päätöksen  2017/…/EU
                  5
                mukaisesti ... päivänä ...kuuta ...[lisätään päivämäärä] sillä varauksella, että sen tekeminen saatetaan myöhemmin päätökseen.

               (4)Pöytäkirjaa sovelletaan väliaikaisesti sen allekirjoittamispäivästä.

               (5)Pöytäkirjan tavoitteena on tehostaa yhteistyötä Euroopan unionin ja Mauritiuksen tasavallan välillä kestävän kalastuksen politiikan edistämiseksi, kalavarojen vastuuntuntoista hyödyntämistä Mauritiuksen vesillä ja Mauritiuksen tukemista sen kehittäessä kestävää valtameripolitiikkaa.

               (6)Pöytäkirja olisi hyväksyttävä Euroopan unionin puolesta.

               (7)Sopimuksen 9 artiklalla perustetaan sekakomitea, jonka tehtävänä on valvoa sopimuksen täytäntöönpanoa. Lisäksi sekakomitea voi pöytäkirjan 5 artiklan, 6 artiklan 2 kohdan sekä 7 ja 8 artiklan mukaisesti hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi komissio olisi valtuutettava tietyin edellytyksin hyväksymään muutokset noudattaen yksinkertaistettua menettelyä,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään unionin puolesta Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja.

               Pöytäkirjan teksti on tämän päätöksen liitteenä I.

               2 artikla

               Neuvoston puheenjohtaja nimeää henkilöt, joilla on valtuudet tehdä unionin puolesta pöytäkirjan 16 artiklassa määrätty ilmoitus, jolla ilmaistaan unionin suostumus tulla tämän pöytäkirjan sitomaksi.

               3 artikla

               Valtuutetaan komissio tämän päätöksen liitteessä II vahvistettujen säännösten ja edellytysten mukaisesti hyväksymään unionin puolesta muutokset, jotka sopimuksen 9 artiklalla perustetussa sekakomiteassa tehdään pöytäkirjaan.

               4 artikla

               Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä
                  6
               .

               Tehty Brysselissä

                     Neuvoston puolesta

                     Puheenjohtaja

               SÄÄDÖSEHDOTUKSEEN LIITTYVÄ RAHOITUSSELVITYS

               1.PERUSTIEDOT EHDOTUKSESTA/ALOITTEESTA

                  1.1.
                     Ehdotuksen/aloitteen nimi

                  1.2.
                     Toimintalohko(t) toimintoperusteisessa johtamis- ja budjetointijärjestelmässä (ABM/ABB)

                  1.3.
                     Ehdotuksen/aloitteen luonne

                  1.4.
                     Tavoite/tavoitteet

                  1.5.
                     Ehdotuksen/aloitteen perustelut

                  1.6.
                     Toiminnan ja sen rahoitusvaikutusten kesto

                  1.7.
                     Hallinnointitapa/hallinnointitavat

               2.HALLINNOINTI

                  2.1.
                     Seuranta- ja raportointisäännöt

                  2.2.
                     Hallinnointi- ja valvontajärjestelmä

                  2.3.
                     Toimenpiteet petosten ja sääntöjenvastaisuuksien ehkäisemiseksi

               3.EHDOTUKSEN/ALOITTEEN ARVIOIDUT RAHOITUSVAIKUTUKSET

                  3.1.
                     Kyseeseen tulevat monivuotisen rahoituskehyksen otsakkeet ja menopuolen budjettikohdat

                  3.2.
                     Arvioidut vaikutukset menoihin

                  3.2.1.
                     Yhteenveto arvioiduista vaikutuksista menoihin

                  3.2.2.
                     Arvioidut vaikutukset toimintamäärärahoihin

                  3.2.3.
                     Arvioidut vaikutukset hallintomäärärahoihin

                  3.2.4.
                     Yhteensopivuus nykyisen monivuotisen rahoituskehyksen kanssa

                  3.2.5.
                     Ulkopuolisten tahojen osallistuminen rahoitukseen

                  3.3.
                     Arvioidut vaikutukset tuloihin

               SÄÄDÖSEHDOTUKSEEN LIITTYVÄ RAHOITUSSELVITYS

               1.PERUSTIEDOT EHDOTUKSESTA/ALOITTEESTA

               1.1.Ehdotuksen/aloitteen nimi

                  Ehdotus neuvoston päätökseksi Euroopan unionin ja Mauritiuksen tasavallan välisen kalastuskumppanuussopimuksen pöytäkirjan tekemisestä

               1.2.Toimintalohko(t) toimintoperusteisessa johtamis- ja budjetointijärjestelmässä (ABM/ABB)
                  7

                  11. – Kalastus- ja meriasiat

                  11.03 – Pakolliset rahoitusosuudet kansainvälisille kalastusalan järjestöille ja muille kansainvälisille järjestöille sekä kestävää kalastusta koskeviin sopimuksiin

               1.3.Ehdotuksen/aloitteen luonne

               ☑ Ehdotus/aloite liittyy uuteen toimeen.

               ◻ Ehdotus/aloite liittyy uuteen toimeen, joka perustuu pilottihankkeeseen tai valmistelutoimeen
                  8
               .

               ◻ Ehdotus/aloite liittyy käynnissä olevan toimen jatkamiseen.

               ◻ Ehdotus/aloite liittyy toimeen, joka on suunnattu uudelleen.

               1.4.Tavoite/tavoitteet

               1.4.1.Komission monivuotinen strateginen tavoite (monivuotiset strategiset tavoitteet), jonka (joiden) saavuttamista ehdotus/aloite tukee

                  Kestävää kalastusta koskevien kumppanuussopimusten neuvotteleminen ja niiden tekeminen kolmansien maiden kanssa ovat linjassa sen yleistavoitteen kanssa, jolla pyritään sallimaan EU:n kalastusalusten pääsy kolmansien maiden kalastusalueille ja kehittämään kyseisten maiden kanssa kumppanuus, jonka tavoitteena on parantaa kalavarojen kestävää hyödyntämistä EU:n vesien ulkopuolella.

                  Kestävää kalastusta koskevilla kumppanuussopimuksilla varmistetaan myös johdonmukaisuus yhteisen kalastuspolitiikan periaatteiden ja muihin eurooppalaisiin politiikkoihin sisältyvien sitoumusten välillä (kolmansien maiden kalavarojen kestävä hyödyntäminen, laittoman, ilmoittamattoman ja sääntelemättömän eli LIS-kalastuksen torjunta, kumppanimaiden maailmantalouteen integroituminen ja kalastuksenhoidon parantaminen poliittisella ja taloudellisella tasolla).

               1.4.2.Erityistavoite/erityistavoitteet sekä toiminto/toiminnot toimintoperusteisessa johtamis- ja budjetointijärjestelmässä

                  Erityistavoite:

                  Kestävän kalastuksen edistäminen Euroopan unionin vesien ulkopuolella, EU:n kalastuksen ylläpitäminen kaukaisilla vesillä sekä EU:n kalastusalan ja kuluttajien etujen suojeleminen neuvottelemalla ja tekemällä rannikkovaltioiden kanssa kestävää kalastusta koskevia kumppanuussopimuksia, jotka ovat linjassa muun EU:n politiikan kanssa.

                  Toiminto/toiminnot toimintoperusteisessa johtamis- ja budjetointijärjestelmässä

                  Meri- ja kalastusasiat, Euroopan unionin kalastusalusten kolmansien maiden vesillä harjoittamaa kalastustoimintaa koskevan hallintokehyksen laatiminen (kestävän kalastuksen sopimukset) (budjettikohta 11.0301).

               1.4.3.Odotettavissa olevat tulokset ja vaikutukset

               Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen

                  Pöytäkirjan ansiosta Euroopan unionin ja Mauritiuksen tasavallan välille voidaan vahvistaa kalastusalan strateginen kumppanuus. Pöytäkirjan ansiosta luodaan kalastusmahdollisuuksia unionin aluksille Mauritiuksen vesillä.

                  Pöytäkirjalla myös parannetaan kalavarojen hoitoa ja säilyttämistä, kun kumppanimaan kansallisella tasolla laatimien ohjelmien täytäntöönpanoon ja erityisesti laittoman kalastuksen valvonnan ja torjunnan alalla myönnetään taloudellista tukea (alakohtainen tuki).

                  Pöytäkirja myös edistää Mauritiuksen valtamereen perustuvaa taloutta, sinistä kasvua ja meriluonnonvarojen kestävää hyödyntämistä.

               1.4.4.Tulos- ja vaikutusindikaattorit

               Selvitys siitä, millaisin indikaattorein ehdotuksen/aloitteen toteuttamista seurataan

                  Kalastusmahdollisuuksien käyttöaste (käytettyjen kalastuslupien vuotuinen prosenttiosuus suhteessa pöytäkirjan tarjoamiin mahdollisuuksiin).

                  Saaliita ja sopimuksen kaupallista arvoa koskevien tietojen kerääminen ja analysointi.

                  Vaikutukset työllisyyteen ja lisäarvoon EU:ssa sekä EU:n markkinoiden vakauttamiseen (yhdessä muiden kestävää kalastusta koskevien kumppanuussopimusten kanssa).

                  Teknisten kokousten ja sekakomitean kokousten määrä.

               1.5.Ehdotuksen/aloitteen perustelut

               1.5.1.Tarpeet, joihin ehdotuksella/aloitteella vastataan lyhyellä tai pitkällä aikavälillä

                  Uutta pöytäkirjaa on tarkoitus soveltaa väliaikaisesti sen allekirjoittamispäivästä alkaen, jotta kalastustoimien aloittaminen ei viivästyisi.

                  Uusi pöytäkirja luo puitteet EU:n laivaston kalastustoiminnalle Mauritiuksen kalastusalueella, ja sen ansiosta EU:n varustajat voivat hakea kalastuslupia kyseiselle alueelle. Lisäksi uudella pöytäkirjalla tehostetaan EU:n ja Mauritiuksen tasavallan välistä yhteistyötä kestävän kalastuspolitiikan kehittämisen edistämiseksi. Siinä määrätään erityisesti alusten seurannasta VMS-järjestelmällä ja saalistietojen toimittamisesta tulevaisuudessa sähköisesti. Pöytäkirjan mukainen alakohtainen tuki auttaa Mauritiuksen  tasavaltaa sen toteuttaessa kansallista kalastusstrategiaansa, johon kuullu myös LIS-kalastuksen torjunta.

               1.5.2.EU:n osallistumisesta saatava lisäarvo

                  Jos EU ei toteuttaisi toimenpiteitä uuden pöytäkirjan tekemiseksi, EU:n alusten kalastustoiminta estyisi, sillä sopimuksessa on lauseke, jonka mukaan sopimuksen pöytäkirjassa määritellyn kehyksen ulkopuolella tapahtuva kalastustoiminta ei ole sallittua. Pöytäkirja myös tarjoaa puitteet, joissa EU:n kanssa tehtävää yhteistyötä voidaan tehostaa erityisesti laittoman kalastuksen torjumiseksi.

               1.5.3.Vastaavista toimista saadut kokemukset

                  Mauritiuksen kalastusalueella saatujen aiempien saaliiden ja vastaavanlaisten pöytäkirjojen puitteissa kyseisellä alueella viimeaikoina saatujen saaliiden analyysin sekä käytettävissä olevien arviointien ja tieteellisten lausuntojen perusteella osapuolet vahvistivat tonnikalan ja tonnikalan kaltaisten lajien viitesaalismääräksi 4 000 tonnia vuodessa ja kalastusmahdollisuuksia 40 kurenuotta-alukselle ja 45 pintasiima-alukselle. Alakohtainen tuki on varsin merkittävä, ja siinä on otettu huomioon tarve vahvistaa Mauritiuksen kalastusviranomaisten valmiuksia, kansallisen kalastusstrategian prioriteetit ja suunnitelmat tämän saarivaltion meriin perustuvan talouden tukemiseksi.

               1.5.4.Yhteensopivuus muiden kyseeseen tulevien välineiden kanssa ja mahdolliset synergiaedut

                  Kalastuskumppanuussopimuksen nojalla maksetut varat ovat Mauritiuksen talousarvioissa liikkuvia tuloja. Edellytyksenä kestävää kalastusta koskevien kumppanuussopimusten tekemiselle ja seurannalle on kuitenkin se, että osa näistä varoista käytetään asianomaisen maan alakohtaisen politiikan mukaisten toimien toteuttamiseen. Rahoitus sopii yhteen kalastusalalla toteutettaviin kansallisiin hankkeisiin ja/tai ohjelmiin muista kansainvälisistä lähteistä saatavan rahoituksen kanssa.

               1.6.Toiminnan ja sen rahoitusvaikutusten kesto

               ☑ Ehdotuksen/aloitteen mukaisen toiminnan kesto on rajattu.

               –☑ Ehdotuksen/aloitteen mukainen toiminta alkaa vuonna 2017 ja päättyy vuonna 2021.

               –☑ Rahoitusvaikutukset alkavat vuonna 2017 ja päättyvät vuonna 2021.

               ◻ Ehdotuksen/aloitteen mukaisen toiminnan kestoa ei ole rajattu.

               –Käynnistysvaihe alkaa vuonna VVVV ja päättyy vuonna VVVV,

               –minkä jälkeen toteutus täydessä laajuudessa.

               1.7.Hallinnointitapa/hallinnointitavat
                  9

               ☑ Suora hallinnointi, jonka komissio toteuttaa käyttämällä

               –☑ yksiköitään, myös unionin edustustoissa olevaa henkilöstöään;

               –◻ toimeenpanovirastoja

               ◻Hallinnointi yhteistyössä jäsenvaltioiden kanssa

               ◻ Välillinen hallinnointi, jossa täytäntöönpanotehtäviä on siirretty:

               –◻ kolmansille maille tai niiden nimeämille elimille

               –◻ kansainvälisille järjestöille ja niiden erityisjärjestöille (tarkennettava)

               –◻ Euroopan investointipankille tai Euroopan investointirahastolle

               –◻ varainhoitoasetuksen 208 ja 209 artiklassa tarkoitetuille elimille

               –◻ julkisoikeudellisille yhteisöille

               –◻ sellaisille julkisen palvelun tehtäviä hoitaville yksityisoikeudellisille elimille, jotka antavat riittävät rahoitustakuut

               –◻ sellaisille jäsenvaltion yksityisoikeuden mukaisille elimille, joille on annettu tehtäväksi julkisen ja yksityisen sektorin kumppanuuden täytäntöönpano ja jotka antavat riittävät rahoitustakuut

               –◻ henkilöille, joille on annettu tehtäväksi toteuttaa SEU-sopimuksen V osaston mukaisia yhteisen ulko- ja turvallisuuspolitiikan erityistoimia ja jotka nimetään asiaa koskevassa perussäädöksessä.

               –Jos käytetään useampaa kuin yhtä hallinnointitapaa, huomautuksille varatussa kohdassa olisi annettava lisätietoja.

               Huomautukset:

               2.HALLINNOINTI

               2.1.Seuranta- ja raportointisäännöt

               Ilmoitetaan sovellettavat aikavälit ja edellytykset.

                  Komissio (MARE-pääosasto yhdessä alueelle sijoittautuneen kalastusasiamiehen kanssa) varmistaa, että pöytäkirjan täytäntöönpanoa seurataan säännöllisesti toimijoiden kalastusmahdollisuuksien käytön, saalistietojen ja alakohtaista tukea koskevien ehtojen osalta.

                  Kalastuskumppanuussopimuksessa määrätään vähintään yhdestä vuosittaisesta sekakomitean kokouksesta, jossa komissio ja Mauritiuksen tasavalta kartoittavat sopimuksen ja pöytäkirjan täytäntöönpanoa ja tekevät tarvittaessa mukautuksia ohjelmatyöhön ja taloudelliseen korvaukseen, jos tarpeen.

               2.2.Hallinnointi- ja valvontajärjestelmä

               2.2.1.Todetut riskit

                  Todetut riskit liittyvät alakohtaisen kalastuspolitiikan rahoittamiseen osoitettujen varojen alikäyttöön tai käytön viivästymiseen.

               2.2.2.Tiedot käyttöön otetusta sisäisen valvonnan järjestelmästä

                  Alakohtaisen politiikan suunnittelusta ja toteuttamisesta on käytävä sopimuksessa ja pöytäkirjassa määrättyä tiivistä vuoropuhelua. Valvontamenetelmiin kuuluu myös pöytäkirjan 5 artiklassa tarkoitettu tulosten yhteinen analysointi.

                  Lisäksi sopimukseen ja pöytäkirjaan sisältyy lausekkeita niiden soveltamisen keskeyttämisestä tietyin edellytyksin ja tietyissä olosuhteissa.

               2.2.3.Arvio tarkastusten kustannustehokkuudesta ja odotettavissa olevasta virheriskin tasosta

               2.3.Toimenpiteet petosten ja sääntöjenvastaisuuksien ehkäisemiseksi

               Ilmoitetaan käytössä olevat ja suunnitellut torjunta- ja suojatoimenpiteet.

                  Komissio sitoutuu luomaan säännöllisen poliittisen vuoropuhelun ja neuvotteluyhteyden Mauritiuksen tasavallan kanssa, jotta sopimuksen ja pöytäkirjan hallinnointia voitaisiin parantaa ja EU:n panosta kalavarojen kestävään hoitoon lisätä. Kaikkiin komission kalastuskumppanuussopimusten nojalla suorittamiin maksuihin sovelletaan komission tavanomaisia talousarvio- ja rahoitusmenettelyitä ja -sääntöjä. Erityisesti kolmansien valtioiden pankkitilit, joille taloudellinen korvaus maksetaan, tunnistetaan varmuudella. Kyseessä olevan pöytäkirjan 4 artiklan 8 kohdassa määrätään, että taloudellisen korvauksen koko määrä on maksettava Mauritiuksen keskuspankkiin avatulle valtionkassan pankkitilille.

               3.EHDOTUKSEN/ALOITTEEN ARVIOIDUT RAHOITUSVAIKUTUKSET

               3.1.Kyseeseen tulevat monivuotisen rahoituskehyksen otsakkeet ja menopuolen budjettikohdat

               ·Talousarviossa jo olevat budjettikohdat

               Monivuotisen rahoituskehyksen otsakkeiden ja budjettikohtien mukaisessa järjestyksessä.

                        Moni-vuotisen rahoitus-kehyksen otsake

                        Budjettikohta

                        Menolaji

                        Rahoitusosuudet

                        Numero[Otsake…...…]

                        JM
                           10

                        EFTA-mailta
                           11

                        ehdokas-mailta
                           12

                        kolman-silta mailta

                        varainhoito-asetuksen 21 artiklan 2 kohdan b alakohdassa tarkoitetut rahoitusosuudet

                        2

                        11.03.01

                        Euroopan unionin kalastusalusten kolmansien maiden vesillä harjoittamaa kalastustoimintaa koskeva hallintokehys (kestävän kalastuksen sopimukset)

                        JM/EI-JM

                        EI

                        EI

                        EI

                        EI

               ·Uudet perustettaviksi esitetyt budjettikohdat

               Monivuotisen rahoituskehyksen otsakkeiden ja budjettikohtien mukaisessa järjestyksessä.

                        Moni-vuotisen rahoitus-kehyksen otsake

                        Budjettikohta

                        Menolaji

                        Rahoitusosuudet

                        Numero
                        [Otsake………………………]

                        JM/EI-JM

                        EFTA-mailta

                        ehdoka-smailta

                        kolmansilta mailta

                        varainhoito-asetuksen 21 artiklan 2 kohdan b alakohdassa tarkoitetut rahoitus-osuudet

                        [XX.YY.YY.YY]

                        KYLLÄ/EI

                        KYLLÄ/EI

                        KYLLÄ/EI

                        KYLLÄ/EI

               3.2.Arvioidut vaikutukset menoihin

               3.2.1.Yhteenveto arvioiduista vaikutuksista menoihin

               milj. euroa (kolmen desimaalin tarkkuudella)

                        Monivuotisen rahoituskehyksen otsake

                        Numero 2

                        Kestävä kasvu: luonnonvarat

                        Pääosasto: <MARE>

                        vuosi
                        2017
                           13

                        vuosi
                        2018

                        vuosi
                        2019

                        vuosi
                        2020

                        ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6)

                        YHTEENSÄ

                        • Toimintamäärärahat

                        Budjettikohdan numero 11.0301

                        Sitoumukset

                        (1)

                        0,575

                        0,575

                        0,575

                        0,575

                        2,300

                        Maksut

                        (2)

                        0,575

                        0,575

                        0,575

                        0,575

                        2,300

                        Budjettikohdan numero

                        Sitoumukset

                        (1a)

                        Maksut

                        (2a)

                        Tiettyjen ohjelmien määrärahoista katettavat hallintomäärärahat
                           14

                        Budjettikohdan numero

                        (3)

                        MARE-pääosaston määrärahat
                        YHTEENSÄ

                        Sitoumukset

                        =1+1a +3

                        0,575

                        0,575

                        0,575

                        0,575

                        2,300

                        Maksut

                        =2+2a

                        +3

                        0,575

                        0,575

                        0,575

                        0,575

                        2,300

                        • Toimintamäärärahat YHTEENSÄ

                        Sitoumukset

                        (4)

                        0,575

                        0,575

                        0,575

                        0,575

                        2,300

                        Maksut

                        (5)

                        0,575

                        0,575

                        0,575

                        0,575

                        2,300

                        • Tiettyjen ohjelmien määrärahoista katettavat hallintomäärärahat YHTEENSÄ

                        (6)

                        Monivuotisen rahoituskehyksen OTSAKKEEN 2 määrärahat YHTEENSÄ

                        Sitoumukset

                        =4+ 6

                        0,575

                        0,575

                        0,575

                        0,575

                        2,300

                        Maksut

                        =5+ 6

                        0,575

                        0,575

                        0,575

                        0,575

                        2,300

               Jos ehdotuksella/aloitteella on vaikutuksia useampaan otsakkeeseen:

                        • Toimintamäärärahat YHTEENSÄ

                        Sitoumukset

                        (4)

                        Maksut

                        (5)

                        • Tiettyjen ohjelmien määrärahoista katettavat hallintomäärärahat YHTEENSÄ

                        (6)

                        Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ
                        (Viitemäärä)

                        Sitoumukset

                        =4+ 6

                        Maksut

                        =5+ 6

                        Monivuotisen rahoituskehyksen otsake

                        5

                        ”Hallintomenot”

               milj. euroa (kolmen desimaalin tarkkuudella)

                        vuosi
                        2017

                        vuosi
                        2018

                        vuosi
                        2019

                        vuosi
                        2020

                        ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6)

                        YHTEENSÄ

                        Pääosasto: MARE

                        • Henkilöresurssit

                        • Muut hallintomenot

                        MARE-pääosasto YHTEENSÄ

                        Määrärahat

                        Monivuotisen rahoituskehyksen OTSAKKEEN 5 määrärahat YHTEENSÄ

                        (Sitoumukset yhteensä = maksut yhteensä)

               milj. euroa (kolmen desimaalin tarkkuudella)

                        vuosi
                        N
                           15

                        vuosi
                        N+1

                        vuosi
                        N+2

                        vuosi
                        N+3

                        ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6)

                        YHTEENSÄ

                        Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ

                        Sitoumukset

                        0,798

                        0,798

                        0,798

                        0,848

                        3,242

                        Maksut

                        0,798

                        0,798

                        0,798

                        0,848

                        3,242

               3.2.2.Arvioidut vaikutukset toimintamäärärahoihin

               –◻ Ehdotus/aloite ei edellytä toimintamäärärahoja

               –☑ Ehdotus/aloite edellyttää toimintamäärärahoja seuraavasti:

               Maksusitoumusmäärärahat, milj. euroa (kolmen desimaalin tarkkuudella)

                        Tavoitteet ja tuotokset

                        ⇩

                        vuosi
                        2017

                        vuosi
                        2018

                        vuosi
                        2019

                        vuosi
                        2020

                        ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6)

                        YHTEENSÄ

                        TUOTOKSET

                        Tyyppi
                           16

                        Keskimäär. kustannukset

                        lkm

                        kustannus

                        lkm

                        kustannus

                        lkm

                        kustannus

                        lkm

                        kustannus

                        lkm

                        kustannus

                        lkm

                        kustannus

                        lkm

                        kustannus

                        Lukumäärä yhteensä

                        Kustannukset yhteensä

                        ERITYISTAVOITE 1 ...
                           17

                        - pääsy (ref t 4000xx55

                        vuotuinen

                        0,220

                        0,220

                        0,220

                        0,220

                        0,220

                        0,880

                        – alakohtainen

                        vuotuinen

                        0,355

                        0,355

                        0,355

                        0,355

                        0,355

                        1,420

                        – tuotos

                        Välisumma erityistavoite 1

                        0,575

                        0,575

                        0,575

                        0,575

                        2,300

                        ERITYISTAVOITE 2 …

                        – tuotos

                        Välisumma erityistavoite 2

                        KUSTANNUKSET YHTEENSÄ

                        0,575

                        0,575

                        0,575

                        0,575

                        2,300

               3.2.3.Arvioidut vaikutukset hallintomäärärahoihin

               3.2.3.1.Yhteenveto

               –☑ Ehdotus/aloite ei edellytä hallintomäärärahoja.

               –◻ Ehdotus/aloite edellyttää hallintomäärärahoja seuraavasti:

               milj. euroa (kolmen desimaalin tarkkuudella)

                        vuosi
                           18

                        vuosi

                        vuosi

                        vuosi

                        ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6)

                        YHTEENSÄ

                        Monivuotisen rahoituskehyksen OTSAKE 5

                        Henkilöresurssit

                        Muut hallintomenot

                        Monivuotisen rahoituskehyksen OTSAKE 5, välisumma

                        Monivuotisen rahoituskehyksen OTSAKKEESEEN 5
                           19
                         sisältymättömät

                        Henkilöresurssit

                        Muut hallintomenot

                        Monivuotisen rahoituskehyksen OTSAKKEESEEN 5 sisältymättömät, välisumma

                        YHTEENSÄ

                        .

               Henkilöresursseihin ja muihin hallintomenoihin käytettävien määrärahojen tarve katetaan toimen hallinnointiin jo osoitetuilla pääosaston määrärahoilla ja/tai pääosastossa toteutetuilla määrärahojen uudelleenjärjestelyillä sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa.

               3.2.3.2.Henkilöresurssien arvioitu tarve

               –◻ Ehdotus/aloite ei edellytä henkilöresursseja.

               –☑ Ehdotus/aloite edellyttää henkilöresursseja seuraavasti:

               Arvio kokoaikaiseksi henkilöstöksi muutettuna

                        Vuosi 2017

                        Vuosi 2018

                        Vuosi 2019

                        Vuosi 20120

                        • Henkilöstötaulukkoon sisältyvät virat/toimet (virkamiehet ja väliaikaiset toimihenkilöt)

                        XX 01 01 01 (päätoimipaikka ja komission edustustot EU:ssa)

                        XX 01 01 02 (edustustot EU:n ulkopuolella)

                        XX 01 05 01 (epäsuora tutkimustoiminta)

                        10 01 05 01 (suora tutkimustoiminta)

                        • Ulkopuolinen henkilöstö (kokoaikaiseksi muutettuna)
                           20

                        XX 01 02 01 (kokonaismäärärahoista katettavat sopimussuhteiset toimihenkilöt, kansalliset asiantuntijat ja vuokrahenkilöstö)

                        XX 01 02 02 (sopimussuhteiset ja paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa)

                        11 01 04 01
                           21

                        – päätoimipaikassa

                        – EU:n ulkop. edustustoissa

                        XX 01 05 02 (epäsuora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö)

                        10 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö)

                        Muu budjettikohta (mikä?)

                        YHTEENSÄ

               XX viittaa kyseessä olevaan toimintalohkoon eli talousarvion osastoon.

               Henkilöresurssien tarve katetaan toimen hallinnointiin jo osoitetulla pääosaston henkilöstöllä ja/tai pääosastossa toteutettujen henkilöstön uudelleenjärjestelyjen tuloksena saadulla henkilöstöllä sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa.

               Kuvaus henkilöstön tehtävistä:

                        Virkamiehet ja väliaikaiset toimihenkilöt

                        Pöytäkirjan täytäntöönpano (maksut, EU:n alusten pääsy Mauritiuksen vesille, kalastuslupien käsittely), sekakomiteoiden valmistelu ja jatkotoimet, pöytäkirjan uusimisen valmistelu: ulkoinen arviointi, lainsäädäntömenettelyt, neuvottelut.

                        Ulkopuolinen henkilöstö

                        Pöytäkirjan täytäntöönpano: yhteydet Mauritiuksen viranomaisiin siltä osin kuin kyse on EU:n alusten pääsystä Mauritiuksen vesille, kalastuslupien käsittely, sekakomiteoiden valmistelu ja jatkotoimet ja erityisesti alakohtaisen tuen täytäntöönpano.

               3.2.4.Yhteensopivuus nykyisen monivuotisen rahoituskehyksen kanssa

               –☑ Ehdotus/aloite on nykyisen monivuotisen rahoituskehyksen mukainen.

               –◻ Ehdotus/aloite edellyttää monivuotisen rahoituskehyksen asianomaisen otsakkeen rahoitussuunnitelman muuttamista.

                  Selvitys rahoitussuunnitelmaan tarvittavista muutoksista, mainittava myös kyseeseen tulevat budjettikohdat ja määrät.

               –◻ Ehdotus/aloite edellyttää joustovälineen varojen käyttöön ottamista tai monivuotisen rahoituskehyksen tarkistamista.

                  Selvitys tarvittavista toimenpiteistä, mainittava myös kyseeseen tulevat rahoituskehyksen otsakkeet, budjettikohdat ja määrät.

               3.2.5.Ulkopuolisten tahojen osallistuminen rahoitukseen

               –☑ Ehdotuksen/aloitteen rahoittamiseen ei osallistu ulkopuolisia tahoja.

               –Ehdotuksen/aloitteen rahoittamiseen osallistuu ulkopuolisia tahoja seuraavasti (arvio):

               määrärahat, milj. euroa (kolmen desimaalin tarkkuudella)

                        vuosi
                        N

                        vuosi
                        N+1

                        vuosi
                        N+2

                        vuosi
                        N+3

                        ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6)

                        Yhteensä

                        Rahoitukseen osallistuva taho

                        Yhteisrahoituksella katettavat määrärahat YHTEENSÄ

               3.3.Arvioidut vaikutukset tuloihin

               –☑ Ehdotuksella/aloitteella ei ole vaikutuksia tuloihin.

               –◻ Ehdotuksella/aloitteella on vaikutuksia tuloihin seuraavasti:

               –◻ vaikutukset omiin varoihin

               –◻ vaikutukset sekalaisiin tuloihin

               milj. euroa (kolmen desimaalin tarkkuudella)

                        Tulopuolen budjettikohta:

                        Käytettävissä olevat määrärahat kuluvana varainhoitovuonna

                        Ehdotuksen/aloitteen vaikutus
                           22

                        vuosi
                        N

                        vuosi
                        N+1

                        vuosi
                        N+2

                        vuosi
                        N+3

                        ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6)

                        Momentti ….

               Vastaava(t) menopuolen budjettikohta (budjettikohdat) käyttötarkoitukseensa sidottujen sekalaisten tulojen tapauksessa:

               Selvitys tuloihin kohdistuvan vaikutuksen laskentamenetelmästä

                     (1)
                  Maatalous- ja kalastusneuvoston 3 459:nnessä kokouksessaan 11. huhtikuuta 2014 hyväksymä.

                     (2)
                  EUVL L 79, 18.3.2014, s. 3.

                     (3)
                  EUVL C, s. .

                     (4)
                  Neuvoston päätös 2014/146/EU, annettu 28 päivänä tammikuuta 2014 , Euroopan unionin ja Mauritiuksen tasavallan välisen kalastuskumppanuussopimuksen tekemisestä (EUVL L 79, 18.3.2014, s. 2).

                     (5)
                  EUVL L L […}

                     (6)
                  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.

                     (7)
                  ABM: toimintoperusteinen johtaminen; ABB: toimintoperusteinen budjetointi.

                     (8)
                  Sellaisina kuin nämä on määritelty varainhoitoasetuksen 54 artiklan 2 kohdan a ja b alakohdassa.

                     (9)
                  Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa:
                  http://www.cc.cec/budg/man/budgmanag/budgmanag_en.html

                     (10)
                  JM = jaksotetut määrärahat; EI-JM = jaksottamattomat määrärahat.

                     (11)
                  EFTA: Euroopan vapaakauppaliitto.

                     (12)
                  Ehdokasmaat ja soveltuvin osin Länsi-Balkanin mahdolliset ehdokasmaat.

                     (13)
                  Vuosi N on ehdotuksen/aloitteen toteutuksen aloitusvuosi.

                     (14)
                  Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta.

                     (15)
                  Vuosi N on ehdotuksen/aloitteen toteutuksen aloitusvuosi.

                     (16)
                  Tuotokset ovat tuloksena olevia tuotteita ja palveluita (esim. rahoitettujen opiskelijavaihtojen määrä tai rakennetut tiekilometrit).

                     (17)
                  Kuten kuvattu kohdassa 1.4.2 ”Erityistavoitteet”.

                     (18)
                  Vuosi N on ehdotuksen/aloitteen toteutuksen aloitusvuosi.

                     (19)
                  Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta.

                     (20)
                  AC = sopimussuhteiset toimihenkilöt; AL = paikalliset toimihenkilöt; END = kansalliset asiantuntijat; INT = vuokrahenkilöstö; JED = nuoremmat asiantuntijat EU:n ulkopuolisissa edustustoissa.

                     (21)
                  Toimintamäärärahoista katettavan ulkopuolisen henkilöstön enimmäismäärä (entiset BA-budjettikohdat).

                     (22)
                  Perinteiset omat varat (tulli- ja sokerimaksut) on ilmoitettava nettomääräisinä eli bruttomäärästä on vähennettävä kantokuluja vastaava 25 prosentin osuus.

    ---documentbreak---

               EUROOPAN KOMISSIO
            Bryssel 15.9.2017
            COM(2017) 486 final
            LIITTEET
            asiakirjaan
            ehdotusNEUVOSTON PÄÄTÖS
            Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä

               LIITE I

               PÖYTÄKIRJA

               Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta

               1 artikla
               Kesto

                  Tätä pöytäkirjaa ja sen liitettä sovelletaan neljä vuotta niiden väliaikaisen soveltamisen alkamispäivästä.

               2 artikla
               Periaatteet

               1.
                     Euroopan unionin jäsenvaltion lipun alla purjehtivat alukset, jäljempänä ’unionin alukset’, voivat kalastuskumppanuussopimuksen 6 artiklan mukaisesti harjoittaa kalastusta Mauritiuksen vesillä ainoastaan, jos niillä on tämän pöytäkirjan nojalla ja pöytäkirjan liitteessä olevan II luvun mukaisesti myönnetty kalastuslupa.

               2.
                     Vastuullisen ja kestävän kalastuksen jatkuvan kehittämisen tukemiseksi osapuolet sopivat tekevänsä yhteistyötä laittoman, ilmoittamattoman ja sääntelemättömän kalastuksen ehkäisemiseksi.

               3.
                     Osapuolet sitoutuvat edistämään vastuullista kalastusta Mauritiuksen vesillä soveltaen Mauritiuksen vesillä kalastaviin laivastoihin syrjimättömyyden periaatetta. Mauritius sitoutuu soveltamaan samoja teknisiä ja säilyttämistoimenpiteitä kaikkiin sen vesialueilla toimiviin teollisiin laivastoihin.

               4.
                     Avoimuuden varmistamiseksi Mauritiuksen viranomaiset sitoutuvat toimittamaan EU:lle kalastuskumppanuussopimuksen 9 artiklassa määrätyn sekakomitean, jäljempänä ’sekakomitea’, kautta IOTC:n vaatimusten mukaisesti olennaiset tiedot Mauritiuksen vesillä harjoitettavasta kalastustoiminnasta.

               5.
                     Osapuolet sitoutuvat panemaan tämän sopimuksen täytäntöön Cotonoun sopimukseen sisältyvän ihmisoikeuksien sekä demokratian ja oikeusvaltion periaatteiden olennaisia osia ja hyvän hallinnon perusosaa koskevan 9 artiklan mukaisesti.

               6.
                     Merimiesten palvelukseenottoa Euroopan unionin aluksille ohjaa työelämän perusperiaatteita ja -oikeuksia koskeva Kansainvälisen työjärjestön (ILO) julistus, jota sovelletaan työsopimuksiin ja palvelukseen ottamisen yleisiin ehtoihin. Tämä koskee erityisesti yhdistymisvapautta ja kollektiivisen neuvotteluoikeuden tosiasiallista tunnustamista sekä syrjinnän poistamista työssä ja ammatin harjoittamisen yhteydessä.

               3 artikla
               Kalastusmahdollisuudet

               1.
                     Laajasti vaeltavia lajeja varten (vuonna 1982 tehdyn Yhdistyneiden Kansakuntien merioikeusyleissopimuksen liitteessä 1 luetellut lajit) kalastuskumppanuussopimuksen 5 artiklan nojalla myönnetyt kalastusmahdollisuudet ovat seuraavat:

               a)
                     40 kurenuotta-alusta; ja

               b)
                     45 pintasiima-alusta.

               2.
                     Mauritius sallii, että enintään 20 huoltoalusta avustaa Mauritiuksen vesille luvan saaneiden unionin kalastusalusten toimissa, jollei IOTC toisin määrää.

               3.
                     Edellä olevia 1 ja 2 kohtaa sovelletaan, jollei tämän pöytäkirjan 8 ja 9 artiklasta muuta johdu.

               4 artiklaTaloudellinen korvaus

               1.
                     Kalastuskumppanuussopimuksen 7 artiklassa tarkoitetuksi taloudelliseksi korvaukseksi 1 artiklassa tarkoitetulta ajanjaksolta vahvistetaan 2 300 000 euroa.

               2.
                     Taloudellisen korvauksen kokonaismäärä sisältää seuraavaa:

               a)
                     vastineena pääsystä Mauritiuksen vesille 220 000 euron vuosittainen määrä, joka vastaa 4 000 tonnin vuosittaista viitesaalismäärää;

               b)
                     220 000 euron vuosittainen erityismäärä, joka osoitetaan Mauritiuksen alakohtaisen kalastuspolitiikan tukemiseen ja täytäntöönpanoon; ja

               c)
                     135 000 euron lisämäärä meripolitiikan ja valtameritalouden kehittämisen tukemiseen tämän pöytäkirjan 9 artiklassa esitettyjen tavoitteiden mukaisesti.

               3.
                     Edellä olevaa 1 kohtaa sovelletaan, jollei tämän pöytäkirjan 5–9 artiklasta muuta johdu.

               4.
                     Euroopan unioni maksaa tämän artiklan 2 kohdan a alakohdassa tarkoitetun määrän ensimmäisen vuoden osalta viimeistään 60 päivän kuluttua väliaikaisen soveltamisen alkamisesta ja seuraavien vuosien osalta viimeistään tämän pöytäkirjan väliaikaisen soveltamisen vuosipäivänä.

               5.
                     Jos Euroopan unionin alusten Mauritiuksen vesillä pyytämä vuotuinen tonnikalasaalis ylittää 2 kohdan a alakohdassa tarkoitetun vuotuisen viitesaalismäärän, vesialueille pääsystä vuosittain maksettavan taloudellisen korvauksen kokonaismäärää korotetaan 55 eurolla kutakin ylimääräistä pyydettyä tonnia kohden.

               6.
                     Euroopan unionin vuosittain maksama kokonaismäärä saa kuitenkin olla enintään kaksi kertaa niin suuri kuin 2 kohdan a alakohdassa ilmoitettu määrä. Jos Euroopan unionin alusten Mauritiuksen vesillä pyytämät määrät ovat suuremmat kuin vuosittaisen korvauksen kokonaismäärää kaksinkertaisena vastaavat määrät, tuon rajan ylittävän määrän osalta maksettava korvaus maksetaan seuraavana vuonna.

               7.
                     Mauritius voi harkintansa mukaan päättää 2 kohdan a alakohdassa tarkoitetun taloudellisen korvauksen käyttötarkoituksesta.

               8.
                     Taloudellinen korvaus maksetaan yhdelle Mauritiuksen valtionkassan tilille, joka on avattu Mauritiuksen keskuspankkiin. Edellä 2 kohdan b ja c alakohdassa tarkoitettu taloudellinen korvaus on annettava kalastus- ja meripolitiikkojen täytäntöönpanosta Mauritaniassa vastaavan elimen käyttöön. Mauritiuksen viranomaisten on ilmoitettava pankkitilin numero vuosittain Euroopan unionille.

               9.
                     Edellä 4 artiklan 2 kohdan c alakohdassa tarkoitettua taloudellista korvausta koskevista yksityiskohtaisista täytäntöönpanosäännöistä sovitaan ensimmäisessä tämän pöytäkirjan nojalla pidettävässä sekakomitean kokouksessa. Niissä määritellään 9 artiklassa tarkoitetut toimet, vastuuyksiköt, arvioidut määrärahat, maksua koskevat yksityiskohtaiset säännöt sekä raportointimekanismit.

               5 artikla
               Alakohtainen tuki

               1.
                     Sekakomitea hyväksyy viimeistään kolmen kuukauden kuluttua pöytäkirjan väliaikaisen soveltamisen alkamispäivästä monivuotisen alakohtaisen ohjelman ja sen yksityiskohtaiset toteuttamissäännöt, jotka koskevat erityisesti seuraavia:

               a)
                     vuosittaiset ja monivuotiset ohjelmat 4 artiklan 2 kohdan b alakohdassa tarkoitetun taloudellisen korvauksen käyttöä varten;

               b)
                     yksivuotiset ja monivuotiset tavoitteet, jotka pyritään saavuttamaan kalastusten kehittämiseksi ajan myötä vastuullisiksi ja kestäviksi, ottaen huomioon prioriteetit, jotka Mauritius on esittänyt kansallisessa kalastuspolitiikassaan ja meripolitiikassaan ja muissa politiikoissa, jotka liittyvät tai vaikuttavat vastuullisen ja kestävän kalastuksen edistämiseen; ja

               c)
                     perusteet ja menettelyt saavutettujen tulosten vuosittaista arviointia varten.

               2.
                     Kaikki yksi- tai monivuotisen alakohtaisen ohjelman muutokset on hyväksytettävä sekakomiteassa.

               3.
                     Mauritania esittää vuosittain raportin alakohtaisen tuen avulla toteutetuista toimista ja saavutetuista tuloksista, ja sitä tarkastellaan sekakomiteassa. Mauritius raportoi ennen tämän pöytäkirjan voimassaolon päättymistä alakohtaisen tuen täytäntöönpanosta pöytäkirjan koko soveltamisajalta.

               4.
                     Edellä 4 artiklan 2 kohdan b alakohdassa tarkoitettu taloudellinen korvaus maksetaan erissä. Pöytäkirjan ensimmäisen soveltamisvuoden erä maksetaan sovitun ohjelmatyön osana määriteltyjen tarpeiden perusteella. Seuraavien soveltamisvuosien erät maksetaan alakohtaisen tuen täytäntöönpanossa ja sovitun vuotuisen ohjelman toteutuksessa saavutettujen tulosten analyysin perusteella.

                  Jos analyysi osoittaa, etteivät saavutetut tulokset vastaa ohjelmointia, tai jos sekakomitea sen perusteella pitää rahoituksen toteutusta riittämättömänä, tämän pöytäkirjan 4 artiklan 2 kohdan b alakohdassa määrätyn taloudellisen erityiskorvauksen maksua voidaan tarkistaa tai se voidaan keskeyttää joko kokonaan tai osittain.

               5.
                     Taloudellista korvausta aletaan jälleen maksaa osapuolten kuulemisen jälkeen ja niiden suostumuksella, jos se on perusteltua 1 kohdassa tarkoitettujen sovittujen ohjelmien toteutuksessa saatujen tulosten perusteella.

               6.
                     Edellä 4 artiklan 2 kohdan b alakohdassa määrättyä taloudellista korvausta ei kuitenkaan voida maksaa, jos pöytäkirjan voimassaolon päättymisestä on kulunut yli kuusi (6) kuukautta. Osapuolten on tarvittaessa jatkettava alakohtaisen tuen täytäntöönpanon seurantaa tämän pöytäkirjan voimassaolon päättymisen jälkeen.

               6 artikla
               Tieteellinen yhteistyö vastuullisen kalastuksen alalla

               1.
                     Osapuolet sitoutuvat noudattamaan sovellettavia Intian valtameren tonnikalatoimikunnan (IOTC) päätöslauselmia ja suosituksia ja sen hyväksymiä asiaa koskevia hoitotoimenpiteitä kalavarojen säilyttämisen ja vastuullisen hoidon osalta.

               2.
                     IOTC:n antamien suositusten ja päätöslauselmien sekä parhaiden käytettävissä olevien tieteellisten lausuntojen ja tapauksen mukaan kalastuskumppanuussopimuksen 4 artiklassa määrätyn yhteisen tieteellisen kokouksen tulosten perusteella osapuolet voivat kuulla toisiaan sekakomiteassa ja tarvittaessa sopia tämän pöytäkirjan soveltamisalaan kuuluvien Mauritiuksen kalavarojen kestävän hoidon varmistamiseksi toimenpiteistä, jotka koskevat unionin alusten toimintaa.

               7 artikla
               Koekalastus ja uudet kalastusmahdollisuudet

               1.
                     Sekakomitea voi harkita mahdollista koekalastusta ja hyväksyä koekalastuksen harjoittamisen Mauritiuksen vesillä sellaisten uusien kalastusten teknisen toteutettavuuden ja taloudellisen kannattavuuden testaamiseksi, joista ei määrätä 3 artiklassa. Tätä tarkoitusta varten sekakomitea määrää tapauskohtaisesti lajeista ja edellytyksistä, joihin kuuluu myös mauritiuslaisten tutkijoiden osallistuminen koekalastustoimintaan, sekä muista asiaankuuluvista seikoista. Koekalastuslupa voidaan myöntää enintään kuudeksi kuukaudeksi.

               2.
                     Jos Euroopan unioni kiinnostuu uusista kalastusmahdollisuuksista, sekakomitea määrää koekalastusten tulosten perusteella ja ottaen huomioon parhaat käytettävissä olevat tieteelliset lausunnot kyseisiin uusiin kalastusmahdollisuuksiin sovellettavista edellytyksistä niitä hyväksyttäessä.

               3.
                     Kun osapuolet katsovat, että koekalastuksen tulokset ovat olleet myönteisiä, Mauritius voi myöntää unionin laivastolle uusien lajien kalastusmahdollisuuksia tämän pöytäkirjan voimassaolon päättymiseen saakka. Tällöin sekakomitea mukauttaa tämän pöytäkirjan 4 artiklan 2 kohdan a alakohdassa mainittua taloudellista korvausta. Liitteessä vahvistettuja alusten omistajiin sovellettavia maksuja ja edellytyksiä on muutettava vastaavasti.

               8 artikla

               Kalastusmahdollisuuksien, viitesaalismäärän ja teknisten toimenpiteiden mukauttaminen yhteisestä sopimuksesta

               1.
                     Sekakomitea voi tarkastella uudelleen 3 artiklassa tarkoitettuja kalastusmahdollisuuksia ja mukauttaa niitä, jos tällaisella mukautuksella IOTC:n antamien suositusten ja päätöslauselmien mukaan varmistetaan tonnikalan ja sen lähilajien kestävä hoito Intian valtamerellä.

               2.
                     Tällöin 4 artiklan 2 kohdan a alakohdassa tarkoitettua taloudellista korvausta mukautetaan sekakomitean päätöksellä vastaavasti ja ajan mukaan suhteutettuna. Unionin vuosittain maksama kokonaismäärä saa kuitenkin olla enintään kaksi kertaa niin suuri kuin 4 artiklan 2 kohdan a alakohdassa ilmoitettu määrä. Tässä artiklassa tarkoitettu kalastusmahdollisuuksien mukautus voi myös perustua 8 artiklan mukaisesti harjoitetun koekalastuksen tuloksiin.

               3.
                     Kolme kuukautta ennen pöytäkirjan väliaikaisen soveltamisen alkamista seuraavan toisen vuoden päättymistä ja edellyttäen, että EU:n alusten Mauritiuksen vesillä pyytämien saaliiden tosiasiallinen raportoitu taso on viitesaalismäärää suurempi, osapuolet voivat tarkastella viitesaalismäärää uudelleen ja mukauttaa sitä. Tällaisessa tapauksessa 4 artiklan 2 kohdan a alakohdassa tarkoitettua taloudellista korvausta voidaan mukauttaa jäljellä olevan täytäntöönpanoajan osalta.

               4.
                     Sekakomitea voi tarvittaessa tarkastella ja mukauttaa kalastuksen harjoittamista sääteleviä määräyksiä sekä tämän pöytäkirjan ja sen liitteen täytäntöönpanosääntöjä.

               9 artikla
               Yhteistyö valtameritalouden alalla

               1.
                     Osapuolet sitoutuvat luomaan kehyksen yhteistyön edistämiseksi valtameritalouden alalla. Se voi kattaa muun muassa vesiviljelyn, valtamerten kestävän kehittämisen, merten aluesuunnittelun, merienergian ja meriympäristön.

               2.
                     Osapuolet suunnittelevat yhteistyössä yhteisiä toimia edellä mainittujen tavoitteiden saavuttamiseksi käyttäen tässä myös jo olemassa olevia yhteistyövälineitä ja -ohjelmia.

               3.
                     Osapuolet sopivat aloittavansa toiminnan perustamalla yhteyspisteitä ja vaihtamalla alaa koskevaa tietoa ja asiantuntemusta.

               10 artikla
               Pöytäkirjan täytäntöönpanon keskeyttäminen

               1.
                     Tämän pöytäkirjan täytäntöönpano keskeytetään jommankumman osapuolen aloitteesta, jos

               a)
                     epätavalliset olosuhteet, muut kuin luonnonilmiöt, estävät kalastustoiminnan harjoittamisen Mauritiuksen vesillä;

               b)
                     osapuolet ovat eri mieltä tämän pöytäkirjan ja sen liitteen tulkinnasta ja täytäntöönpanosta eikä asiaa saada ratkaistua;

               c)
                     toinen osapuoli ei noudata tämän pöytäkirjan ja sen liitteen määräyksiä ja erityisesti, jos tämä liittyy ihmisoikeuksien olennaiseen ja perustavanlaatuiseen rikkomukseen, jollaista tarkoitetaan Cotonoun sopimuksen 9 artiklassa, ja mainitun sopimuksen 8 ja 96 artiklassa esitettyä menettelyä on noudatettu;

               d)
                     Euroopan unioni ei suorita 4 artiklan 2 kohdan a alakohdassa määrättyä maksua oikeaan aikaan muista kuin tämän artiklan 1 kohdan c alakohdassa tarkoitetuista syistä.

               2.
                     Ennen keskeyttämispäätöksen tekemistä osapuolten on käytävä neuvotteluja sopuratkaisun löytämiseksi.

               3.
                     Tämän pöytäkirjan täytäntöönpanon keskeyttäminen edellyttää, että asianomainen osapuoli ilmoittaa aikeestaan kirjallisesti vähintään kolme kuukautta ennen päivää, jona keskeytyksen on määrä tulla voimaan.

               4.
                     Jos pöytäkirjan täytäntöönpano keskeytetään, osapuolet jatkavat neuvotteluja löytääkseen erimielisyyteensä sopuratkaisun. Jos tällaiseen ratkaisuun päästään, pöytäkirjan täytäntöönpanoa jatketaan ja taloudellisen korvauksen määrää alennetaan vastaavasti ja suhteutettuna aikaan, jonka pöytäkirjan täytäntöönpano oli keskeytynyt.

               11 artikla
               Oikeudellinen kehys

               1.
                     Mauritiuksen vesillä toimivien unionin kalastusalusten toimintaan sovelletaan Mauritiuksen lakeja ja asetuksia, jollei tämän pöytäkirjan ja sen liitteen nojalla toisin määrätä.

               2.
                     Molemmat osapuolet ilmoittavat toisilleen kirjallisesti viipymättä kalastuspolitiikkaansa ja -lainsäädäntöään koskevista muutoksista.

               12 artikla

               Luottamuksellisuus

               1.
                     Molemmat osapuolet varmistavat, että kaikkia Euroopan unionin aluksiin ja niiden Mauritiuksen vesillä harjoittamaan kalastustoimintaan liittyviä henkilötietoja, jotka on saatu sopimuksen ja tämän pöytäkirjan puitteissa, käsitellään aina noudattaen kummankin osapuolen periaatteita luottamuksellisuudesta ja tietosuojasta.

               2.
                     Osapuolet varmistavat, että Euroopan unionin laivaston Mauritiuksen vesillä harjoittamasta kalastustoiminnasta saatetaan julkisiksi ainoastaan koostetut tiedot IOTC:n ja muiden kansainvälisten kalastusjärjestöjen vastaavien määräysten mukaisesti.

               3.
                     Tietoja, joita voidaan pitää muutoin luottamuksellisina, saa käyttää yksinomaan sopimuksen täytäntöönpanoon sekä kalastuksenhoitoon ja kalastuksen seurantaan, valvontaan ja tarkkailuun.

               13 artikla
               Sähköinen tiedonvaihto

               1.
                     Mauritius ja Euroopan unioni sitoutuvat ottamaan käyttöön tarvittavat järjestelmät kaikkien sopimuksen täytäntöönpanoon liittyvien tietojen ja asiakirjojen sähköistä vaihtoa varten. Asiakirjan sähköisen version katsotaan vastaavan kaikilta osin sen paperiversiota.

               2.
                     Kumpikin osapuoli ilmoittaa viipymättä kaikista tietokonejärjestelmän häiriöistä, jotka estävät tällaisen vaihdon. Sopimuksen täytäntöönpanoon liittyvät tiedot ja asiakirjat korvataan tällöin automaattisesti niiden paperiversiolla liitteessä määritellyllä tavalla.

               14 artikla
               Irtisanominen

               1.
                     Tämä pöytäkirja voidaan irtisanoa jommankumman osapuolen aloitteesta sopimuksen 12 artiklassa tarkoitetuissa tapauksissa ja siinä esitetyin edellytyksin.

               2.
                     Tämän pöytäkirjan irtisanomiseksi asianomaisen osapuolen on ilmoitettava aikomuksestaan irtisanoa pöytäkirja kirjallisesti toiselle osapuolelle vähintään kuusi kuukautta ennen päivää, jona irtisanomisen on määrä tulla voimaan.

               3.
                     Edellisessä kohdassa tarkoitetun ilmoituksen lähettäminen avaa osapuolten väliset neuvottelut.

               4.
                     Jos pöytäkirjan voimassaolo päättyy tai se irtisanotaan 12 artiklan mukaisesti, EU:n alusten omistajat ovat edelleen vastuussa kaikista sellaisista sopimuksen tai tämän pöytäkirjan tai sovellettavien Mauritiuksen lakien rikkomisista, jotka tapahtuivat ennen tämän pöytäkirjan voimassaolon päättymistä tai sen irtisanomista, sekä kaikista voimassaolon päättymisen tai irtisanomisen ajankohtana maksamatta olevista lisenssi- ja muista maksuista.

               15 artikla
               Väliaikainen soveltaminen

               Tätä pöytäkirjaa sovelletaan väliaikaisesti siitä alkaen, kun osapuolet ovat sen allekirjoittaneet.

               16 artikla

               Voimaantulo

               Tämä pöytäkirja ja sen liite tulevat voimaan päivänä, jona osapuolet ilmoittavat toisilleen tätä varten tarvittavien menettelyjen saattamisesta päätökseen.

               LIITE

               EUROOPAN UNIONIN ALUSTEN MAURITIUKSEN VESILLÄ HARJOITTAMAA KALASTUSTA KOSKEVAT EDELLYTYKSET

               I LUKU

               Yleiset määräykset

               1.
                     Toimivaltaisen viranomaisen nimeäminen

               Tämän liitteen soveltamiseksi ja jollei toisin määrätä, viittauksilla Euroopan unionin, jäljempänä ’unioni’, tai Mauritiuksen toimivaltaiseen viranomaiseen tarkoitetaan

               unionin osalta Euroopan komissiota, tarvittaessa Euroopan unionin Mauritiuksessa sijaitsevan edustuston välityksellä;

               Mauritiuksen osalta kalastusministeriötä.

               2.
                     Mauritiuksen vedet

               Kaikkia pöytäkirjan ja sen liitteiden määräyksiä sovelletaan ainoastaan Mauritiuksen vesiin viidentoista (15) meripeninkulman etäisyydelle perusviivoista ulottuvan vyöhykkeen ulkopuolella.

               Unionille on toimitettava tiedot muista alueista, joilla merenkulku ja kalastus on kielletty, ja mahdollisista myöhemmistä muutoksista on ilmoitettava vähintään kaksi kuukautta ennen muutoksen voimaantuloa.

               3.
                     Pankkitili

               Mauritius ilmoittaa unionille ennen pöytäkirjan väliaikaista soveltamista tiedot Mauritiuksen valtionkassan pankkitilistä/-tileistä, jolle/joille unionin alusten vastuulla oleva sopimuksen mukainen taloudellinen korvaus maksetaan. Pankkisiirtoihin liittyvistä kustannuksista vastaavat alusten omistajat.

               II LUKU

               Kalastusluvat

               1.
                     Ennakkoedellytys kalastusluvan saamiseksi – kelpoisuusehdot täyttävät alukset

               Sopimuksen 6 artiklassa tarkoitetut kalastusluvat myönnetään sillä edellytyksellä, että alus on merkitty IOTC:n ylläpitämään kalastusluvan saaneiden alusten luetteloon sisältyvien unionin kalastusalusten luetteloon, että sitä ei ole kirjattu IOTC:n tai muiden alueellisten kalastuksenhoitojärjestöjen LIS-luetteloon ja että kaikki aluksen omistajaa, päällikköä tai alusta itseään koskevat, Mauritiuksessa sopimuksen ja Mauritiuksen kalastuslainsäädännön mukaisesti harjoitettuun kalastukseen liittyvät aikaisemmat velvollisuudet on täytetty.

               2.
                     Kalastuslupahakemus

               Unioni toimittaa Mauritiukselle sähköisesti kalastuslupaa koskevan hakemuksen jokaisen sellaisen aluksen osalta, joka haluaa harjoittaa sopimuksen nojalla kalastustoimintaa, vähintään kaksikymmentäyksi (21) kalenteripäivää ennen luvalle haetun voimassaoloajan alkamista käyttäen tämän liitteen lisäyksessä 1 olevaa lomaketta. Hakemus on täytettävä koneella tai selkeästi käsin suuraakkosin.

               Jokaiseen pöytäkirjan nojalla tehtävään ensimmäiseen kalastuslupahakemukseen tai hakemukseen, joka tehdään asianomaisen aluksen teknisen muutoksen jälkeen, on liitettävä

               a.
                     todistus haetun kalastusluvan voimassaoloajalta maksetusta ennakkomaksusta, jota ei palauteta;

               b.
                     seuraavien henkilöiden nimi, osoite ja yhteystiedot:

               kalastusaluksen omistaja;

               omistajan edustaja kalastusaluksen osalta, tapauksen mukaan; ja

               kalastusaluksen käyttäjä;

               c.
                     aluksen uusi digitaalinen värivalokuva, jossa alus on yksityiskohtineen sivulta nähtynä ja jossa aluksen nimi ja tunnistenumero ovat selvästi näkyvissä aluksen rungossa;

               d.
                     aluksen rekisteritodistus; ja

               e.
                     kalastusaluksen yhteystiedot (faksi, sähköposti jne.).

               Uusittaessa voimassa olevan pöytäkirjan mukaista kalastuslupaa sellaisen aluksen osalta, jonka tekniset ominaisuudet eivät ole muuttuneet, uudistamishakemukseen liitetään yksinomaan todistus maksun maksamisesta.

               3.
                     Ennakkomaksu

               1.
                     Ennakkomaksun suuruus vahvistetaan jäljempänä kuvatun vuotuisen määrän perusteella. Siihen sisältyvät kaikki kansalliset ja paikalliset verot lukuun ottamatta satamamaksuja, purkamismaksuja, jälleenlaivausmaksuja ja palveluista perittäviä maksuja.

               2.
                     Alusten omistajien maksettavaksi tulevat maksut lasketaan pyydetyltä saalistonnilta seuraavasti:

               pöytäkirjan ensimmäisenä ja toisena soveltamisvuotena 65 euroa/tonni;

               pöytäkirjan kolmantena ja neljäntenä soveltamisvuotena 70 euroa/tonni.

               3.
                     Vuotuinen ennakkomaksu, joka aluksen omistajan on maksettava jättäessään hakemuksen Mauritiuksen viranomaisten myöntämää kalastuslupaa varten, on seuraava:

               a. Kurenuottaa käyttävät tonnikala-alukset

               8 500 euroa, joka vastaa

               – 130,8:aa tonnia tonnikalaa ja sen lähilajeja, jotka on pyydetty Mauritiuksen vesillä pöytäkirjan ensimmäisinä kahtena soveltamisvuotena,

               – 121,4:ää tonnia tonnikalaa ja sen lähilajeja, jotka on pyydetty Mauritiuksen vesillä pöytäkirjan viimeisinä kahtena soveltamisvuotena.

               b. Pitkäsiima-alukset (yli 100 GT)

               4 125 euroa, joka vastaa

               – 63,5:aa tonnia tonnikalaa ja sen lähilajeja, jotka on pyydetty Mauritiuksen vesillä pöytäkirjan ensimmäisinä kahtena soveltamisvuotena,

               – 58,9:ää tonnia tonnikalaa ja sen lähilajeja, jotka on pyydetty Mauritiuksen vesillä pöytäkirjan viimeisinä kahtena soveltamisvuotena.

               c. Pitkäsiima-alukset (alle 100 GT)

               2 050 euroa, joka vastaa

               – 31,5:aa tonnia tonnikalaa ja sen lähilajeja, jotka on pyydetty Mauritiuksen vesillä pöytäkirjan ensimmäisinä kahtena soveltamisvuotena,

               – 29,3:ää tonnia tonnikalaa ja sen lähilajeja, jotka on pyydetty Mauritiuksen vesillä pöytäkirjan viimeisinä kahtena soveltamisvuotena.

               4.
                     Huoltoalukset

               Huoltoalusten on purjehdittava jonkin EU:n jäsenvaltion lipun alla, eivätkä ne saa olla varustettuja pyyntiä varten.

               Huoltoon ei saa sisältyä polttoaineen tankkausta eikä saaliiden jälleenlaivausta.

               Huoltoaluksiin sovelletaan tässä luvussa kuvattua kalastuslupien hakumenettelyä siinä määrin kuin se on sovellettavissa niihin.

               Huoltoaluksiin sovellettava vuotuinen lupamaksu on 4 000 euroa.

               5.
                     Luvan saaneiden alusten väliaikainen luettelo

               Kalastuksen valvonnasta vastaava kansallinen viranomainen laatii alustavan luettelon kalastuslupaa hakeneista aluksista kunkin alusluokan, myös huoltoalusten, osalta heti kalastuslupahakemukset saatuaan. Mauritiuksen toimivaltainen viranomainen lähettää luettelon viipymättä unionille.

               Unioni toimittaa alustavan luettelon aluksen omistajalle tai tämän edustajalle. Jos unionin toimistot ovat kiinni, Mauritius voi lähettää alustavan luettelon suoraan aluksen omistajalle tai tämän edustajalle sekä toimittaa siitä jäljennöksen Mauritiuksessa sijaitsevalle EU:n edustustolle.

               6.
                     Kalastusluvan myöntäminen

               Kaikkien alusten kalastusluvat toimitetaan alusten omistajille tai heidän edustajilleen kahdenkymmenenyhden (21) kalenteripäivän kuluessa päivästä, jona toimivaltainen viranomainen on vastaanottanut täydellisen hakemuksen. Kalastusluvan jäljennös lähetetään välittömästi Mauritiuksessa sijaitsevalle EU:n edustustolle sähköisesti. Kalastusluvan sähköisessä muodossa olevaa versiota voidaan käyttää enintään kuudenkymmenen (60) kalenteripäivän ajan kalastusluvan myöntämispäivästä. Tänä aikana jäljennöksen katsotaan vastaavan alkuperäiskappaletta.

               Kuudenkymmenen (60) päivän ajanjakson jälkeen kalastusluvan alkuperäiskappaletta on aina pidettävä aluksella.

               7.
                     Luvan saaneiden alusten luettelo

               Kalastuksen valvonnasta vastaava kansallinen viranomainen laatii 14 päivän kuluessa luvan myöntämisestä luvan saaneita aluksia koskevan lopullisen luettelon kunkin alusluokan, myös huoltoalusten, osalta. Luettelo lähetetään unionille, ja se korvaa edellä mainitun alustavan luettelon.

               8.
                     Kalastusluvan voimassaoloaika

               Kalastusluvat ovat voimassa yhden vuoden, ja ne voidaan uusia.

               Voimassaoloajan alkamisen määrittämiseksi vuosittaisella jaksolla tarkoitetaan

               a.
                     pöytäkirjan ensimmäisen soveltamisvuoden aikana sen voimaantulopäivän ja saman vuoden 31 päivän joulukuuta välistä jaksoa;

               b.
                     sen jälkeen kutakin kokonaista kalenterivuotta;

               c.
                     pöytäkirjan viimeisen soveltamisvuoden osalta 1 päivän tammikuuta ja pöytäkirjan voimassaolon päättymispäivän välistä ajanjaksoa.

               Pöytäkirjan ensimmäisen ja viimeisen soveltamisvuoden osalta ennakkomaksu lasketaan suhteessa kuluneeseen aikaan.

               9.
                     Aluksella pidettävät asiakirjat

               Seuraavat asiakirjat on pidettävä aluksella koko sen ajan, jonka alus on Mauritiuksen vesillä tai Mauritiuksen satamassa:

               a.
                     kalastuslupa;

               b.
                     kalastusaluksen lippuvaltion toimivaltaisen viranomaisen myöntämät asiakirjat, joihin sisältyvät

               aluksen rekisteritodistus, jossa on aluksen rekisterinumero;

               ajan tasalla olevat oikeaksi todistetut piirustukset tai kuvaukset kalastusaluksen rakenteesta ja erityisesti kalastusaluksen kalaruumien lukumäärä ja niiden varastointikapasiteetti kuutiometreinä ilmaistuna;

               c.
                     jos kalastusaluksen ominaisuuksia on muutettu aluksen suurimman pituuden, rekisteröidyn bruttovetoisuuden, pääkoneen tai -koneiden tehon taikka ruuman kapasiteetin osalta, kalastusaluksen lippuvaltion toimivaltaisen viranomaisen oikeaksi todistama todistus, jossa kyseinen muutos kuvataan; ja

               d.
                     aluksen merikelpoisuustodistus.

               10.
                     Kalastusluvan siirtäminen

               Kalastuslupa myönnetään aluskohtaisesti, eikä se ole siirrettävissä.

               Todistettavan ylivoimaisen esteen sattuessa aluksen kalastuslupa voidaan unionin pyynnöstä kuitenkin korvata uudella, toiselle samankaltaiselle alukselle tai korvattavan aluksen kanssa samaan kalastusluokkaan kuuluvalle korvaavalle alukselle myönnettävällä luvalla, eikä uutta ennakkomaksua tarvitse maksaa. Tällaisessa tapauksessa III luvussa tarkoitettujen nuottaa käyttävien tonnikalan pakastusalusten ja pintasiima-alusten suoritettavaksi kuuluvien maksujen tilityksessä otetaan huomioon niiden Mauritiuksen vesillä saamat kokonaissaaliit.

               Kalastusluvan siirtäminen tapahtuu siten, että aluksen omistaja tai tämän Mauritiukseen sijoittautunut edustaja palauttaa korvattavan kalastusluvan ja Mauritius laatii mahdollisimman pian korvaavan luvan. Korvaava lupa toimitetaan viipymättä aluksen omistajalle tai tämän edustajalle, kun korvattava lupa palautetaan. Korvaava lupa tulee voimaan päivänä, jona peruutettu lupa palautetaan. Kalastusluvan siirtämisestä on ilmoitettava EU:n Mauritiuksessa sijaitsevalle edustustolle.

               Mauritius päivittää luvan saaneiden alusten luetteloa säännöllisesti. Uusi luettelo toimitetaan viipymättä kalastuksen valvonnasta vastaavalle kansalliselle viranomaiselle ja unionille.

               III LUKU

               Saalisilmoitukset

               1.
                     Kalastuspäiväkirja

               Sopimuksen nojalla kalastavan unionin aluksen päällikön on pidettävä kalastuspäiväkirjaa sovellettavien, pitkäsiima- ja nuotta-aluksia koskevien IOTC:n päätöslauselmien mukaisesti.

               Päällikön on täytettävä kalastuspäiväkirja jokaiselta päivältä, jonka alus on Mauritiuksen vesillä.

               Päällikön on kirjattava joka päivä kalastuspäiväkirjaan kunkin pyydetyn ja aluksella pidetyn, FAO:n kolmikirjaimisella koodilla yksilöidyn lajin määrä kilogrammoina elopainoa tai tarvittaessa kappalemääränä. Kunkin ensisijaisen lajin osalta päällikön on mainittava myös se, jos saaliita ei ole saatu, sekä sivusaaliit ja poisheitetyt määrät.

               Kalastuspäiväkirja on täytettävä selkeästi suuraakkosin, ja siinä on oltava päällikön allekirjoitus.

               Päällikkö vastaa kalastuspäiväkirjaan merkittyjen tietojen paikkansapitävyydestä.

               2.
                     Saalisilmoitukset

               Päällikkö ilmoittaa aluksen saaliit toimittamalla Mauritiukselle kalastuspäiväkirjansa ajalta, jona alus on ollut Mauritiuksen vesillä.

               Kalastuspäiväkirjat on toimitettava jollakin seuraavista tavoista:

               a.
                     jos alus poikkeaa jossakin Mauritiuksen satamassa, kunkin kalastuspäiväkirjan alkuperäiskappale luovutetaan Mauritiuksen paikalliselle edustajalle, joka antaa siitä kirjallisen vastaanottoilmoituksen; Mauritiuksen tarkastusryhmälle luovutetaan jäljennös kalastuspäiväkirjasta;

               b.
                     jos alus lähtee Mauritiuksen vesiltä poikkeamatta ensin jossakin Mauritiuksen satamassa, kunkin kalastuspäiväkirjan alkuperäiskappale lähetetään sähköisesti seitsemän (7) kalenteripäivän kuluessa siitä, kun alus on saapunut johonkin toiseen satamaan;

               c.
                     sähköpostitse kalastuksen valvonnasta vastaavan kansallisen viranomaisen ilmoittamaan sähköpostiosoitteeseen, tai muulla tavoin;

               d.
                     faksilla kalastuksen valvonnasta vastaavan kansallisen viranomaisen ilmoittamaan numeroon; tai

               e.
                     kirjeellä, joka on lähetettävä kalastuksen valvonnasta vastaavalle kansalliselle viranomaiselle viidentoista (15) kalenteripäivän kuluessa Mauritiuksen vesiltä poistumisesta.

               Tietojen ilmoittamisen nopeuttamiseksi osapuolet tekevät voitavansa perustaakseen järjestelmän kaikkien tietojen sähköistä vaihtamista varten.

               Aluksen päällikön on lähetettävä unionille ja lippuvaltion toimivaltaiselle viranomaiselle jäljennös kaikista kalastuspäiväkirjoista. Sopimuksen nojalla toimivan unionin aluksen päällikön on lähetettävä jäljennös kaikista kalastuspäiväkirjoista myös seuraaville:

               a.
                     Albion Fisheries Research Centre, ja

               b.
                     jokin seuraavista tutkimuslaitoksista:

               i.
                     IRD (Institut de recherche pour le développement);

               ii.
                     Instituto Español de Oceanografia (IEO);

               iii.
                     IPMA (Instituto Português do Mar e da Atmosfera).

               Jos alus palaa Mauritiuksen vesille aluksen kalastusluvan voimassaoloaikana, on tehtävä uusi saalisilmoitus.

               Jollei saalisilmoitukseen liittyviä määräyksiä noudateta, Mauritius voi peruuttaa asianomaisen aluksen kalastusluvan siihen asti, kun puuttuvat saalisilmoitukset on toimitettu, ja toteuttaa toimia aluksen omistajaa vastaan kansallisen lainsäädännön asianomaisten säännösten mukaisesti. Rikkomuksen toistuessa Mauritius voi kieltäytyä uusimasta kalastuslupaa. Mauritiuksen on ilmoittava unionille välittömästi kaikista tässä yhteydessä sovelletuista seuraamuksista.

               3.
                     Saaliiden säännöllinen seuranta

               Ennen kunkin vuosineljänneksen päättymistä unioni toimittaa Mauritiukselle kustakin luvan saaneesta EU:n aluksesta saalistiedot ja muut olennaiset tiedot, kuten pyyntiponnistustiedot (merelläolopäivien lukumäärä) edellisen vuosineljänneksen / edellisten vuosineljännesten osalta.

               Mauritius toimittaa neljännesvuosittain kalastuspäiväkirjojen kautta saamansa luvan saaneiden unionin alusten saalistiedot sekä muut olennaiset tiedot.

               Osapuolet analysoivat yhdessä tietokokonaisuuksien yhdenmukaisuutta säännöllisesti ja jommankumman osapuolen pyynnöstä.

               Näitä koostettuja tietoja pidetään alustavina, kunnes unioni antaa 5 kohdassa tarkoitetun vuotuisen lopullisen tilityksen.

               4.
                     Siirtyminen sähköiseen raportointijärjestelmään (ERS)

               Osapuolet ilmaisevat yhteisen halunsa varmistaa siirtyminen sähköiseen järjestelmään saaliiden ilmoittamisessa. Siirtymistä koskevien käytännön järjestelyjen teknisistä yksityiskohdista olisi keskusteltava ja sovittava osapuolten välillä mahdollisimman pian. Mauritiuksen on ilmoitettava unionille heti, kun edellytykset siirtymiselle täyttyvät. Siirtymäkauden aikana sovelletaan kuitenkin edelleen nykyisiä ilmoitusmääräyksiä.

               5.
                     Tonnikala- ja pintasiima-alusten suoritettavaksi kuuluvien maksujen tilitys

               Unioni laatii edellä tarkoitettujen tutkimuslaitosten varmentamien unionin saalisilmoitusten perusteella kunkin kurenuotta- ja pintasiima-aluksen suoritettavaksi kuuluvien maksujen lopullisen tilityksen edelliselle kalenterivuodelle ajoittuneen kalastusvuotensa osalta.

               Unioni lähettää maksujen lopullisen tilityksen samanaikaisesti Mauritiukselle ja aluksen omistajalle ennen asianomaisen vuoden 31 päivää heinäkuuta.Mauritus ilmoittaa unionille tilityksen vastaanottamisesta ja voi pyytää unionilta tarpeellisiksi katsomiaan selvennyksiä. Tällöin unioni kuulee lippuvaltioiden kansallisia viranomaisia ja unionin tutkimuslaitoksia ja tekee voitavansa toimittaakseen Mauritiukselle kaikki tarvittavat lisätiedot. Tarvittaessa voidaan järjestää erityinen yhteinen tieteellinen kokous tutkimaan saalistietoja ja tietojen vertailussa käytettyjä menetelmiä.

               Mauritius voi asiakirjatodisteiden perusteella kiistää lopullisen tilityksen kolmenkymmenen (30) kalenteripäivän kuluessa sen lähetyspäivämäärästä. Jos asiasta on erimielisyyttä, osapuolet kuulevat toisiaan sekakomiteassa. Jollei Mauritius esitä vastaväitteitä kolmenkymmenen (30) kalenteripäivän kuluessa, lopullinen tilitys katsotaan hyväksytyksi.

               Jos lopullisessa tilityksessä ilmoitettu summa on suurempi kuin edellä (II luvun 3 kohdassa) mainittu kalastusluvan saamiseksi maksettu ennakkomaksu, aluksen omistajan on suoritettava loppumaksu Mauritiukselle viimeistään asianomaisen vuoden 30 päivänä syyskuuta. Jos lopullisen tilityksen summa on kiinteämääräistä ennakkomaksua pienempi, erotusta ei palauteta aluksen omistajalle.

               IV LUKU

               Purkamiset ja jälleenlaivaukset

               Saaliiden jälleenlaivaus merellä on kielletty. Kaikki jälleenlaivaustoimet satamissa suoritetaan läsnä olevien Mauritiuksen kalastustarkastajien seurannassa.

               Jos unionin alus haluaa purkaa tai jälleenlaivata saaliitaan, aluksen päällikön on ilmoitettava Mauritiukselle vähintään 24 tuntia ennen purkamista tai jälleenlaivausta seuraavat tiedot:

               a.
                     saaliit purkavan tai jälleenlaivaavan kalastusaluksen nimi ja kansainvälinen radiokutsutunnus sekä numero IOTC:n kalastusalusrekisterissä;

               b.
                     purkamis- tai jälleenlaivaussatama;

               c.
                     purkamisen tai jälleenlaivauksen suunniteltu päivämäärä ja kellonaika;

               d.
                     kunkin purettavan tai jälleenlaivattavan lajin määrä (ilmoitetaan kilogrammoina elopainoa tai tarvittaessa kappalemääränä) (FAO:n kolmikirjaimisella koodilla yksilöitynä); ja

               e.
                     jälleenlaivauksen osalta saaliit vastaanottavan aluksen nimi ja kansainvälinen radiokutsutunnus.

               Saaliit vastaanottavan aluksen päällikön on vähintään 24 tuntia ennen jälleenlaivauksen aloittamista ja sen päätteeksi ilmoitettava Mauritiuksen viranomaisille alukselleen jälleenlaivatut tonnikalan ja sen lähilajien määrät sekä täytettävä jälleenlaivausilmoitus ja toimitettava se Mauritiuksen viranomaiselle 24 tunnin kuluessa.

               Jälleenlaivaus edellyttää, että Mauritius myöntää aluksen päällikölle tai tämän edustajalle ennakkoluvan 24 tunnin kuluessa edellä mainitusta ilmoituksesta. Jälleenlaivaus on tehtävä tätä tarkoitusta varten hyväksytyssä Mauritiuksen satamassa.

               Nimetty kalastussatama, jossa jälleenlaivaustoimet ovat Mauritiuksessa sallittuja, on Port Louis.

               Näiden määräysten noudattamatta jättäminen johtaa Mauritiuksen lainsäädännössä tätä varten säädettyjen seuraamusten soveltamiseen.

               Osapuolet sitoutuvat siihen, että ne kannustavat luvan saaneita aluksia lisäämään purkamisiaan Mauritiuksella, ottaen huomioon käytännön toteutukseen liittyvät näkökohdat.

               V LUKU

               Valvonta

               1.
                     Mauritiuksen vesille saapuminen ja niiltä poistuminen

               Kaikista kalastusluvan saaneiden unionin alusten Mauritiuksen vesille saapumisista ja niiltä poistumisista on ilmoitettava Mauritiukselle 12 tuntia ennen saapumista tai poistumista.

               Saapumisestaan tai poistumisestaan ilmoittavan aluksen on annettava erityisesti seuraavat tiedot:

               a.
                     suunnitellun saapumisen tai poistumisen päivä, kellonaika ja paikka;

               b.
                     kunkin aluksella pidetyn, FAO:n kolmikirjaimisella koodilla yksilöidyn lajin määrä kilogrammoina elopainoa tai tarvittaessa kappalemääränä; ja

               c.
                     tuotteen jalostusaste.

               Ilmoitus on toimitettava ensisijaisesti sähköpostilla tai, jos se ei ole mahdollista, faksilla Mauritiuksen ilmoittamaan sähköpostiosoitteeseen tai faksinumeroon. Mauritiuksen on vahvistettava ilmoituksen vastaanottaminen heti vastaamalla tällaiseen sähköpostiviestiin tai faksiin.

               Mauritiuksen on ilmoitettava sähköpostiosoitteen tai toimittamistiheyden muutoksista välittömästi asianomaisille aluksille ja unionille.

               Unionin alus, joka tavataan kalastamasta Mauritiuksen vesillä ilman, että se olisi antanut ensin saapumisilmoitusta, katsotaan ilman lupaa kalastavaksi alukseksi.

               2.
                     Säännöllinen saalisilmoitus

               Kun kalastusluvan saanut unionin alus harjoittaa toimintaa Mauritiuksen vesillä, sen päällikön on ilmoitettava Mauritiuksen viranomaiselle joka kolmas (3.) päivä Mauritiuksen vesillä saadut saaliit. Ensimmäinen saalisilmoitus tehdään kolmen (3) päivän kuluttua Mauritiuksen vesille saapumisen päivästä.

               Aluksen on ilmoitettava joka kolmas (3.) päivä säännöllisessä saalisilmoituksessaan erityisesti seuraavat tiedot:

               a.
                     ilmoituksen tekemisen päivämäärä, kellonaika ja sijainti;

               b.
                     kolmen (3) päivän ajanjakson aikana pyydetty ja aluksella pidetty määrä kilogrammoina elopainoa tai tarvittaessa kappalemääränä kustakin FAO:n kolmikirjaimisella koodilla yksilöidystä kohdelajista;

               c.
                     kolmen (3) päivän kunkin FAO:n kolmikirjaimisella koodilla yksilöidyn sivusaalislajin määrä kilogrammoina elopainoa tai tarvittaessa kappalemääränä;

               d.
                     tuotteiden jalostusaste;

               e.
                     kurenuottaa käyttävien tonnikala-alusten osalta:

                  i.
                     kalojen yhteenkokoamiseen tarkoitetuilla välineillä tehtyjen pyydysten onnistuneiden laskujen lukumäärä edellisen ilmoituksen jälkeen;

                  ii.
                     vapaaseen kalaparveen tehtyjen pyydysten onnistuneiden laskujen lukumäärä edellisen ilmoituksen jälkeen;

               iii.
                     pyydysten epäonnistuneiden laskujen lukumäärä; ja

               f.
                     pitkääsiimaa käyttävien tonnikala-alusten osalta:

                  i.
                     pyydysten laskujen lukumäärä edellisen ilmoituksen jälkeen;

                  ii.
                     laskettujen koukkujen lukumäärä edellisen ilmoituksen jälkeen.

               Ilmoitus on toimitettava ensisijaisesti sähköpostilla tai faksilla Mauritiuksen ilmoittamaan sähköpostiosoitteeseen tai puhelinnumeroon käyttäen liitteen lisäyksessä 5 olevaa lomaketta. Mauritiuksen on ilmoitettava kaikki sähköpostiosoitteen, puhelinnumeron tai radiotaajuuden muutokset välittömästi asianomaisille aluksille ja unionille.

               Mauritiuksen vesiltä kalastamasta tavattu alus, joka ei ole toimittanut kolmen (3) päivän välein annettavaa säännöllistä saalisilmoitustaan, katsotaan ilman lupaa kalastavaksi alukseksi. Tätä määräystä rikkovaan henkilöön sovelletaan Mauritiuksen lainsäädännössä säädettyjä rangaistuksia ja seuraamuksia.

               Säännölliset saalisilmoitukset on pidettävä aluksella vähintään yhden (1) vuoden ajan ilmoituksen toimittamisesta.

               3.
                     Tarkastus satamassa tai merellä

               Kalastusluvan saaneille unionin aluksille Mauritiuksen satamassa tai merellä tehtävän tarkastuksen tekevät Mauritiuksen alukset ja tarkastajat, joiden voidaan selvästi tunnistaa vastaavan kalastuksen valvonnasta.

               Valtuutettujen tarkastajien on ennen unionin alukselle nousemista ilmoitettava alukselle päätöksestään tehdä tarkastus. Tarkastuksen tekevät kalastustarkastajat, joiden on ennen tarkastusta todistettava henkilöllisyytensä ja tarkastajan pätevyytensä. Aluksen päällikön on toimittava yhteistyössä tarkastusmenettelyn ajan.

               Valtuutetut tarkastajat ovat unionin aluksella ainoastaan sen ajan, joka on tarpeen tarkastustehtävien suorittamiseksi. Heidän on tehtävä tarkastus siten, että siitä on mahdollisimman vähän haittaa alukselle, sen kalastustoiminnalle, lastille tai purkamis- tai jälleenlaivaustoimille.

               Mauritius voi sallia unionin osallistuvan tarkastuksiin tarkkailijana.

               Valtuutetut tarkastajat laativat jokaisen tarkastuksen lopuksi tarkastusraportin. Unionin aluksen päälliköllä on oikeus tehdä tarkastusraporttiin huomautuksia. Raportin laatinut tarkastaja ja unionin aluksen päällikkö allekirjoittavat tarkastusraportin.

               Tarkastusraportissa oleva päällikön allekirjoitus ei rajoita aluksen omistajan oikeutta puolustautua rikkomukseen liittyvässä menettelyssä. Jos päällikkö kieltäytyy allekirjoittamasta asiakirjaa, hänen on esitettävä kieltäytymisensä syyt kirjallisena ja tarkastajan on lisättävä asiakirjaan maininta ”kieltäytyy allekirjoittamasta”. Valtuutettujen tarkastajien on annettava unionin aluksen päällikölle jäljennös tarkastusraportista ennen alukselta poistumistaan. Rikkomistapauksessa rikkomista koskevasta ilmoituksesta on VII luvun mukaisesti toimitettava jäljennös myös unionille.

               4.
                     Yhteistyö LIS-kalastuksen torjunnassa

               LIS-kalastuksen torjunnan tehostamiseksi unionin kalastusalusten päälliköiden on raportoitava Mauritiuksen vesillä olevista aluksista, joiden toiminta saattaa olla LIS-kalastusta, ja kerättävä tällaisesta havainnosta niin paljon tietoa kuin mahdollista. Havaintoilmoitukset on lähetettävä viipymättä Mauritiukselle sekä havainnon tehneen aluksen lippujäsenvaltion toimivaltaiselle viranomaiselle, joka toimittaa ne välittömästi unionille tai sen nimeämälle elimelle.

               Mauritiuksen on toimitettava unionille kaikki hallussaan olevat havaintoilmoitukset kalastusaluksista, jotka saattavat harjoittaa LIS-kalastusta Mauritiuksen vesillä.

               VI LUKU

               Satelliittiseurantajärjestelmä (VMS)

               1.
                     Alusten sijainti-ilmoitukset

               Kalastusluvan saaneilla unionin aluksilla on Mauritiuksen vesillä ollessaan oltava alusten satelliittiseurantajärjestelmä, jolla mahdollistetaan alusten sijaintitietojen automaattinen ja jatkuva ilmoittaminen tunnin välein alusten lippuvaltion kalastuksenseurantakeskukselle.

               Kussakin sijainti-ilmoituksessa on annettava seuraavat tiedot:

               a.
                     aluksen tunnistetiedot;

               b.
                     aluksen viimeisin maantieteellinen sijainti (pituus- ja leveyspiiri), jonka virheen on oltava alle 500 metriä ja luotettavuusvälin 99 prosenttia;

               c.
                     sijainnin kirjaamisen päivämäärä ja kellonaika; ja

               d.
                     aluksen nopeus ja kurssi.

               Ensimmäinen kirjattu sijainti Mauritiuksen vesille saapumisen jälkeen merkitään koodilla ”ENT”. Kaikki sitä seuraavat sijainnit merkitään koodilla ”POS” lukuun ottamatta ensimmäistä Mauritiuksen vesiltä poistumisen jälkeen kirjattua sijaintia, joka merkitään koodilla ”EXI”. Lippuvaltion kalastuksenseurantakeskus huolehtii sijainti-ilmoitusten automaattisesta käsittelystä ja tarvittaessa sähköisestä toimittamisesta. Sijainti-ilmoitukset on kirjattava suojatussa muodossa ja säilytettävä kolmen vuoden ajan.

               Jokainen sijainti-ilmoitus on annettava tämän liitteen lisäyksessä 2 esitetyn mallin mukaisesti, kunnes Mauritius pystyy ottamaan ilmoitukset vastaan YK:n kaupan ja sähköisen liiketoiminnan kehittämiskeskuksen (United Nations Centre for Trade Facilitation and Electronic Business, UN/CEFACT) P 1000 -standardiin perustuvassa muodossa.

               2.
                     Aluksen sijainnin ilmoittaminen VMS-järjestelmän vioittuessa

               Aluksen päällikön on varmistettava, että hänen aluksensa VMS-järjestelmä on jatkuvasti täysin toimintakykyinen ja että sijainti-ilmoitukset välittyvät asianmukaisesti lippuvaltion kalastuksenseurantakeskukselle.

               Unionin aluksilla, joiden VMS-järjestelmä on viallinen, ei ole lupaa saapua Mauritiuksen vesille. Jos aluksen VMS-järjestelmä rikkoutuu aluksen jo harjoittaessa toimintaa Mauritiuksen vesillä, järjestelmä on korjattava kalastusmatkan päättyessä tai korvattava uudella järjestelmällä viidentoista (15) kalenteripäivän kuluessa. Tämän määräajan jälkeen aluksella ei ole enää lupaa kalastaa Mauritiuksen vesillä.

               Mauritiuksen vesillä kalastavien alusten, joiden VMS-järjestelmä on viallinen, on toimitettava sijainti-ilmoituksensa lippuvaltion ja Mauritiuksen kalastuksenseurantakeskuksille sähköpostitse tai faksilla vähintään kahden tunnin välein ja ilmoitettava niissä kaikki vaaditut tiedot.

               3.
                     Sijainti-ilmoitusten toimittaminen suojatusti Mauritiukselle

               Lippuvaltion kalastuksenseurantakeskus välittää asianomaisten alusten sijainti-ilmoitukset automaattisesti Mauritiuksen kalastuksenseurantakeskukselle. Lippuvaltion ja Mauritiuksen kalastuksenseurantakeskukset ilmoittavat toisilleen sähköpostiosoitteensa sekä viipymättä kaikista niiden muutoksista.

               Sijainti-ilmoitukset toimitetaan lippuvaltion ja Mauritiuksen kalastuksenseurantakeskusten välillä sähköisesti suojattua viestintäjärjestelmää käyttäen.

               Mauritiuksen kalastuksenseurantakeskus ilmoittaa lippuvaltion kalastuksenseurantakeskukselle ja unionille kaikista keskeytyksistä kalastusluvan saaneen aluksen perättäisten sijainti-ilmoitusten vastaanottamisessa, jos alus ei ole ilmoittanut poistuneensa Mauritiuksen vesiltä.

               4.
                     Viestintäjärjestelmän toimintahäiriö

               Mauritius varmistaa, että sen sähköiset laitteet ovat yhteensopivia lippuvaltion kalastuksenseurantakeskuksen laitteiden kanssa ja ilmoittaa unionille välittömästi kaikista sijainti-ilmoitusten lähettämiseen ja vastaanottamiseen liittyvistä toimintahäiriöistä teknisen ratkaisun löytämiseksi mahdollisimman pian. Jos asiasta syntyy riita, se viedään sekakomitean käsittelyyn.

               Päällikön katsotaan olevan vastuussa kaikesta toteen näytetystä aluksen VMS-järjestelmään puuttumisesta, jonka tarkoituksena on häiritä järjestelmän toimintaa tai väärentää sijainti-ilmoituksia. Kaikkiin rikkomuksiin sovelletaan voimassa olevassa Mauritiuksen lainsäädännössä vahvistettuja seuraamuksia.

               5.
                     Sijainti-ilmoitusten toimittamistiheyden tarkistaminen

               Mauritius voi rikkomuksesta todistavan asiakirja-aineiston perusteella pyytää lippuvaltion kalastuksenseurantakeskusta lisäämään aluksen sijainti-ilmoitusten toimittamistiheyttä tietyn tutkintajakson ajaksi 30 minuuttiin, ja toimittaa pyynnöstä jäljennöksen unionille. Mauritiuksen on toimitettava nämä asiakirjatodisteet lippuvaltion kalastuksenseurantakeskukselle ja unionille. Lippuvaltion kalastuksenseurantakeskuksen on noudatettava välittömästi uutta tiheyttä sijainti-ilmoitusten lähettämisessä Mauritiukselle.

               Mauritiuksen kalastuksenseurantakeskus ilmoittaa tarkastusmenettelyn päättymisestä välittömästi lippujäsenvaltion kalastuksenseurantakeskukselle ja unionille.

               VII LUKU

               Rikkomukset

               Seuraamuksena pöytäkirjan sääntöjen ja määräysten, elollisten luonnonvarojen hoitoa ja säilyttämistä koskevien toimenpiteiden tai Mauritiuksen kalastuslainsäädännön noudattamatta jättämisestä voi olla sakko tai aluksen kalastusluvan voimassaolon keskeyttäminen, peruuttaminen tai uusimatta jättäminen, Mauritiuksen lainsäädännössä määritellyn mukaisesti.

               1.
                     Rikkomusten käsittely

               Kaikki rikkomukset, joihin sopimuksen mukaisesti kalastusluvan saanut unionin alus on syyllistynyt Mauritiuksen vesillä, on mainittava tarkastusraportissa. Ilmoitus rikkomuksesta ja siihen sovellettavista seuraamuksista, joista aluksen päällikkö tai kalastusyhtiö saattaa olla vastuussa, lähetetään suoraan aluksen omistajalle sovellettavassa Mauritiuksen lainsäädännössä vahvistettua menettelyä noudattaen. Ilmoituksesta on lähetettävä jäljennös aluksen lippuvaltiolle ja unionille 24 tunnin kuluessa.

               2.
                     Aluksen pysäyttäminen

               Rikkomukseen syyllistynyt unionin alus voidaan pakottaa keskeyttämään kalastustoimintansa ja, jos alus on merellä, palaamaan johonkin Mauritiuksen satamaan, jos Mauritiuksen kalastuslainsäädäntö sen rikkomuksen osalta sallii.

               Mauritiuksen on ilmoitettava unionille ja lippuvaltion viranomaiselle kaikista kalastusluvan saaneiden unionin kalastusalusten pysäyttämisistä 24 tunnin kuluessa. Ilmoituksessa esitetään aluksen pysäyttämisen syyt ja sitä tukeva asiakirjanäyttö, kaikkia luottamuksellisuutta koskevia oikeudellisia vaatimuksia noudattaen.

               Ennen kuin aluksen, päällikön, miehistön tai lastin suhteen toteutetaan toimenpiteitä, lukuun ottamatta todisteiden säilyttämiseksi tarkoitettuja toimenpiteitä, Mauritiuksen on unionin pyynnöstä nimettävä tutkinnan suorittava virkamies ja järjestettävä yhden kalenteripäivän kuluessa aluksen pysäyttämisilmoituksesta tiedotuskokous aluksen pysäyttämiseen johtaneiden seikkojen selventämiseksi ja mahdollisten jatkotoimien esittämiseksi. Tiedotuskokoukseen voivat osallistua aluksen lippuvaltion ja aluksen omistajan edustajat.

               3.
                     Rikkomuksesta määrättävät seuraamukset – sovittelumenettely

               Mauritius vahvistaa rikkomuksesta määrättävän seuraamuksen voimassa olevan kansallisen lainsäädännön mukaisesti.

               Ennen oikeudenkäyntimenettelyn käynnistämistä Mauritiuksen viranomaisten ja unionin aluksen välillä aloitetaan sovittelumenettely asian ratkaisemiseksi sovinnollisesti, jos se on oikeudellisesti mahdollista. Aluksen lippuvaltion edustaja voi osallistua tähän sovittelumenettelyyn. Sovittelumenettely on päätettävä viimeistään 72 tunnin kuluttua aluksen pysäyttämistä koskevasta ilmoituksesta. Mahdollinen saavutettu sopimus on lopullinen ja kaikkia asianomaisia osapuolia sitova. Jos sovittelumenettely, johon voi sisältyä sopuratkaisu, ei johda tulokseen, asia voidaan siirtää Mauritiuksen tuomioistuimen käsiteltäväksi.

               4.
                     Oikeudellinen menettely – pankkivakuus

               Rikkomukseen syyllistyneen aluksen omistaja voi asettaa Mauritiuksen osoittamaan pankkiin Mauritiuksen vahvistaman suuruisen vakuuden, jonka on katettava aluksen pysäyttämisestä, arvioidusta sakosta ja mahdollisista korvausten maksuista aiheutuvat kustannukset. Tätä vakuutta ei voi peruuttaa ennen kuin oikeuskäsittely on päättynyt.

               Pankkivakuus vapautetaan ja palautetaan tuomion antamisen jälkeen viipymättä aluksen omistajalle

               a.
                     kokonaisuudessaan, jos seuraamuksia ei määrätä;

               b.
                     jäljellä olevan määrän osalta, jos seuraamukseksi on määrätty pankkivakuutta pienempi sakko.

               Mauritiuksen on ilmoitettava oikeudenkäyntimenettelyn tulos unionille kahdeksan (8) kalenteripäivän kuluessa tuomion antamisesta.

               5.
                     Aluksen ja miehistön vapauttaminen

               Alus ja sen miehistö saavat poistua satamasta heti, kun sovittelumenettelyssä määrätty seuraamus on suoritettu tai kun on asetettu pankkivakuus Mauritiuksen lainsäädännön mukaisesti.

               VIII LUKU

               Merimiesten ottaminen palvelukseen

               1.
                     Palvelukseen otettavien merimiesten lukumäärä

               Unionin alusten miehistöön on Mauritiuksen vesillä harjoitettavan toiminnan ajaksi otettava kaksitoista (12) pätevää mauritiuslaista merimiestä. Unionin alusten omistajien on pyrittävä ottamaan aluksilleen palvelukseen tätä useampia mauritiuslaisia merimiehiä.

               Jos aluksille ei oteta mauritiuslaisia merimiehiä, alusten omistajien on maksettava kiinteä summa, joka vastaa palvelukseen ottamatta jätettyjen merimiesten palkkoja Mauritiuksen vesille suuntautuneen kalastusmatkan ajalta. Jos kalastusmatkan kesto on alle kuukausi, alusten omistajien on maksettava kuukauden palkkaa vastaava summa.

               2.
                     Merimiesten sopimukset

               Työsopimus tehdään aluksen omistajan tai hänen edustajansa sekä merimiehen ja tarvittaessa häntä edustavan ammattiyhdistyksen välillä yhdessä Mauritiuksen kanssa. Siinä määrätään erityisesti palvelukseen ottamisen päivä ja satama.

               Nämä sopimukset takaavat merimiehille heihin Mauritiuksessa sovellettavan sosiaaliturvajärjestelmän edut, joihin kuuluvat henki-, sairaus- ja tapaturmavakuutus.

               Allekirjoittajille annetaan jäljennös sopimuksesta.

               Mauritiuslaisiin merimiehiin sovelletaan Kansainvälisen työjärjestön (ILO) vahvistamia työelämän perusoikeuksia. Tämä koskee erityisesti yhdistymisvapautta ja työntekijöiden kollektiivisen neuvotteluoikeuden tosiasiallista tunnustamista sekä syrjinnän poistamista työssä ja ammatin harjoittamisen yhteydessä.

               3.
                     Merimiesten palkat

               Mauritiuslaisten merimiesten palkat maksaa aluksen omistaja. Ne vahvistetaan ennen kalastusluvan myöntämistä aluksen omistajan ja tämän Mauritiukseen sijoittautuneen edustajan yhteisellä sopimuksella.

               Palkat eivät saa olla kansallisten alusten miehistöjen palkkoja eivätkä ILO:n vaatimuksia pienempiä.

               4.
                     Merimiesten velvollisuudet

               Merimiehen on ilmoittauduttava hänelle osoitetun aluksen päällikölle sopimuksessaan ilmoitettua palvelukseenottopäivää edeltävänä päivänä. Päällikön on ilmoitettava merimiehelle palvelukseen ottamisen päivämäärä ja kellonaika. Jos merimies luopuu palveluksesta tai ei saavu paikalle palvelukseen ottamiselle vahvistettuna päivänä ja kellonaikana, kyseisen merimiehen sopimuksen katsotaan rauenneen ja aluksen omistaja vapautuu ilman eri toimenpiteitä velvollisuudestaan ottaa kyseinen merimies palvelukseen. Tällaisessa tapauksessa aluksen omistajan ei edellytetä suorittavan taloudellista seuraamusta tai korvausta.

               IX LUKU

               TARKKAILIJAT

               1.
                     Kalastustoiminnan tarkkailu

               Kalastusluvan saaneiden alusten sopimuksen puitteissa harjoittamaan kalastustoimintaan sovelletaan tarkkailijaohjelmaa.

               Tarkkailijaohjelmassa on noudatettava IOTC:n (Intian valtameren tonnikalatoimikunnan) antamia päätöslauselmia.

               Tämän luvun määräyksiä ei sovelleta unionin aluksiin, joiden vetoisuus on enintään 100 GT.

               2.
                     Nimetyt alukset ja tarkkailijat

               Mauritiuksen viranomaisten on laadittava luettelo aluksista, joille on määrä lähettää tarkkailija, sekä luettelo nimetyistä tarkkailijoista. Luettelot on pidettävä ajan tasalla. Ne on annettava tiedoksi unionille heti, kun ne on laadittu tai niitä on päivitetty. Nimettyjen unionin alusten, joille on määrä ottaa tarkkailija, on sallittava tarkkailijan nousta alukselle. Kyseistä luetteloa laatiessaan Mauritiuksen on otettava huomioon, onko aluksella jo parhaillaan tarkkailija tai onko tarkkailijan määrä saapua alukselle alueellisen tarkkailijaohjelman puitteissa. Mauritiuksen vesillä suoritettuun tarkkailuun liittyvät tarkkailijaraportit lähetetään Albion Fisheries Research Centre -tutkimuslaitokselle.

               Mauritiuksen viranomaisten on ilmoitettava asianomaisille alusten omistajille alukselle sijoitettavan tarkkailijan nimi viimeistään viisitoista (15) kalenteripäivää ennen tarkkailijan suunniteltua alukselle saapumista.

               Tarkkailijat eivät saa viettää aluksella enempää aikaa kuin heidän tehtäviensä suorittamiseksi on tarpeen.

               3.
                     Tarkkailijan palkka

               Mauritiuksen nimeämän tarkkailijan palkasta ja sosiaalimaksuista huolehtivat Mauritiuksen viranomaiset.

               4.
                     Alukselle ottamisen edellytykset

               Aluksen omistaja tai tämän edustaja ja Mauritius sopivat yhdessä tarkkailijan alukselle ottamiseen sovellettavista edellytyksistä, erityisesti aluksellaoloajasta.

               Tarkkailijoita on kohdeltava aluksella kuten aluksen päällystöä. Tarkkailijalle aluksella järjestettävässä majoituksessa on kuitenkin otettava huomioon aluksen tekninen rakenne.

               Aluksen omistaja vastaa kustannuksista, joita aiheutuu majoituksen ja ruokailun järjestämisestä tarkkailijalle aluksella.

               Päällikön on kaikin vastuulleen kuuluvin tavoin huolehdittava tarkkailijan fyysisestä turvallisuudesta ja yleisestä hyvinvoinnista.

               Tarkkailijoille on tarjottava aluksella kaikki mahdollisuudet tehtäviensä suorittamiseen. Heillä on oltava pääsy komentosillalle ja käytössään kaikki aluksella olevat viestintä- ja navigointilaitteet ja asiakirjat sekä aluksen kalastustoimintaan liittyvät asiakirjat, erityisesti kalastuspäiväkirja, jäädytyspäiväkirja ja lokikirja, ja heillä on oltava pääsy aluksen osiin, jotka liittyvät suoraan heidän tehtäviinsä.

               Päällikön on sallittava, että tarkkailija voi aina

               a.
                     vastaanottaa ja välittää viestejä ja olla aluksen viestintälaitteiden avulla yhteydessä maihin ja muihin aluksiin;

               b.
                     ottaa, mitata, poistaa alukselta ja säilyttää näytteitä tai kokonaisia yksilöitä mistä tahansa kalalajista;

               c.
                     varastoida näytteitä ja kokonaisia yksilöitä aluksella, aluksen jäädytystiloissa jo olevat näytteet ja kokonaiset yksilöt mukaan luettuina;

               d.
                     ottaa valokuvia ja tallenteita kalastustoimista, kalat, pyydykset, varusteet, asiakirjat, kartat ja kirjanpito mukaan luettuina, ja viedä aluksella mahdollisesti ottamansa tai käyttämänsä valokuvat tai tallenteet pois alukselta. Kyseisiä tietoja saa käyttää ainoastaan tieteellisiin tarkoituksiin, paitsi Mauritiuksen erityisestä pyynnöstä tapauksissa, joissa niitä voidaan käyttää käynnissä olevan oikeudellisen tutkinnan tukena.

               5.
                     Tarkkailijan alukselle nousu ja alukselta poistuminen

               Tarkkailija nousee alukselle aluksen omistajan valitsemassa satamassa.

               Aluksen omistajan tai tämän edustajan on ilmoitettava Mauritiukselle kymmenen (10) kalenteripäivää etukäteen tarkkailijan alukselle nousemisen päivämäärä, kellonaika ja satama. Jos tarkkailija nousee alukselle muussa kuin kotimaassaan, aluksen omistaja vastaa kuluista, jotka aiheutuvat tarkkailijan matkustamisesta kyseiseen satamaan.

               Jos tarkkailija ei saavu paikalle kahdentoista (12) tunnin kuluessa ilmoitetusta päivästä ja kellonajasta, aluksen omistaja vapautuu ilman eri toimenpiteitä velvollisuudestaan ottaa tarkkailija alukselle. Alus on oikeutettu lähtemään satamasta ja aloittamaan kalastustoiminnan.

               Jos tarkkailija ei poistu alukselta Mauritiuksen satamassa, aluksen omistaja vastaa kuluista, jotka aiheutuvat majoituksesta ja ruokailusta sinä aikana, jona tarkkailija odottaa lentoa kotimaahansa.

               6.
                     Tarkkailijan velvollisuudet

               Aluksella olonsa aikana tarkkailija

               a.
                     huolehtii kaikin mahdollisin tavoin siitä, etteivät kalastustoimet keskeydy tai häiriinny;

               b.
                     ei vahingoita aluksella olevia tavaroita tai aluksen laitteita eikä käytä niitä ilman aluksen päällikön lupaa; ja

               c.
                     noudattaa alukselle kuuluvien asiakirjojen suhteen sovellettavaa lainsäädäntöä ja luottamuksellisuutta koskevia sääntöjä.

               7.
                     Tarkkailijan tehtävät

               Tarkkailijan tehtävänä on

               a.
                     kerätä kaikki tiedot aluksen kalastustoiminnasta, erityisesti seuraavilta osin:

               i.
                     käytetyt pyydykset;

               ii.
                     aluksen sijainti kalastustoiminnan aikana;

               iii.
                     kunkin kohde- ja oheislajin määrät tai tapauksen mukaan yksilömäärä sekä sivusaaliiden ja tahattomien saaliiden yksilömäärät; ja

               iv.
                      arvio aluksella pidetyistä saaliista ja poisheitetyistä määristä;

               b.
                     ottaa näytteitä biologisiin tarkoituksiin tieteellisten ohjelmien mukaisesti; ja

               c.
                     kun alus toimii Mauritiuksen vesillä, ilmoittaa päivittäin radiolla, faksilla tai sähköpostilla havainnot, mukaan lukien aluksella olevien saaliiden ja sivusaaliiden määrät, sekä muut Mauritiuksen kalastuksenseurantakeskuksen edellyttämät tiedot.

               8.
                     Tarkkailijan raportti

               Ennen alukselta poistumistaan tarkkailija esittää aluksen päällikölle raportin havainnoistaan. Aluksen päälliköllä on oikeus tehdä tarkkailijan raporttiin huomautuksia. Tarkkailija ja päällikkö allekirjoittavat raportin. Päällikkö saa jäljennöksen tarkkailijan raportista.

               Tarkkailija lähettää raporttinsa Mauritiukselle, joka lähettää siitä jäljennöksen sekä tämän luvun 4 kohdan c alakohdassa määritellyt tiedot unionille viidentoista (15) kalenteripäivän kuluessa siitä, kun tarkkailija on poistunut alukselta.

               -----------------------------------------------------------------

               Tämän liitteen lisäykset

               1. Lisäys 1 – Kalastusluvan hakulomake

               2. Lisäys 2 – VMS-sijainti-ilmoituksen malli

               Lisäys 1

               ULKOMAISTA KALASTUSALUSTA KOSKEVA LISENSSIHAKEMUS

               Hakijan nimi: …………………………………………………………………………….…

               Hakijan osoite: ………………………………………………………………………….…. …………………………….………………………………………………………………………. Aluksen rahtaajan nimi ja osoite, jos eri kuin yllä mainittu: …………………………….………………………………………………………………………. Mauritiuksella olevan edustajan nimi ja osoite: ………………………………..……………………………………………………………………. Aluksen nimi: ……………………………………………..………………………………….…. Alustyyppi: …………….……………………………………….……………………………... Rekisteröintimaa: ……………..……………………………………………………………….
               Rekisteröintisatama ja -numero: …………..……………………………………………………..…
               Aluksen ulkoinen tunnus: ………………….……….………………………………..
               Radiokutsutunnus ja -taajuus: ……………………….……………..…………………………...
               Aluksen faksinumero: …………………………………………………………….……………..…
               IMO-tunnistenumero, jos on ………………………………………………………………………
               Aluksen pituus: ………………………………………………………………………………
               Aluksen leveys: ………………………………………………………………………..……..….
               Konetyyppi ja -teho: …………………………………………………………………..…..….
               Aluksen bruttovetoisuus: …………………………………………………………..…
               Aluksen nettovetoisuus: ………………………………………….………….…………....
               Miehistön vähimmäismäärä: ……………………………………………………..………………
               Harjoitettu kalastustyyppi: …………………………………………………………………….…..
               Ehdotetut kalalajit: ……………………………………………………………………………
               Haettu voimassaoloaika: …………………………………………………………….………..

               Vakuutan, että edellä olevat tiedot ovat oikeita.

               Päivämäärä:
                     ……………………………….
                     Allekirjoitus:

               Lisäys 2 – VMS-sijainti-ilmoituksen malli

               VMS-VIESTIEN VÄLITTÄMINEN
               SIJAINTIRAPORTTI

                        Tietoelementti

                        Koodi

                        Pakollinen (M) / Vapaavalintainen (O)

                        Sisältö

                        Tietueen alku

                        SR

                        M

                        Järjestelmää koskeva tieto – osoittaa tietueen alun

                        Vastaanottaja

                        AD

                        M

                        Viestiä koskeva tieto – vastaanottaja. Kolmikirjaiminen ISO-maakoodi

                        Lähettäjä

                        FR

                        M

                        Viestiä koskeva tieto – lähettäjä. Kolmikirjaiminen ISO-maakoodi

                        Lippuvaltio

                        FS

                        M

                        Viestiä koskeva tieto – lippuvaltio

                        Sanomatyyppi

                        TM

                        M

                        Viestiä koskeva tieto – viestityyppi [ENT, POS, EXI]

                        Radiokutsutunnus

                        RC

                        M

                        Alusta koskeva tieto – aluksen kansainvälinen radiokutsutunnus

                        Sopimuspuolen sisäinen viitenumero

                        IR

                        O

                        Alusta koskeva tieto – sopimuspuolen yksilöllinen numero (lippuvaltion kolmikirjaiminen ISO-koodi, jota seuraa numero)

                        Ulkoinen rekisterinumero

                        XR

                        M

                        Alusta koskeva tieto – aluksen kyljessä oleva numero

                        Leveyspiiri

                        LT

                        M

                        Aluksen sijaintia koskeva tieto – sijainti asteina ja minuutteina N/S AAMM (WGS84)

                        Pituuspiiri

                        LG

                        M

                        Aluksen sijaintia koskeva tieto – sijainti asteina ja minuutteina E/W AAMM (WGS84)

                        Kurssi

                        CO

                        M

                        Aluksen kurssi 360°:n asteikolla

                        Nopeus

                        SP

                        M

                        Aluksen nopeus solmuina kymmenyksen tarkkuudella

                        Päivämäärä

                        DA

                        M

                        Aluksen sijaintia koskeva tieto – sijainnin kirjaamisen päivämäärä (UTC) (VVVVKKPP)

                        Kellonaika

                        TI

                        M

                        Aluksen sijaintia koskeva tieto – sijainnin kirjaamisen kellonaika (UTC) (HHMM)

                        Tietueen loppu

                        ER

                        M

                        Järjestelmää koskeva tieto – osoittaa tietueen lopun

               M = pakollinen tietoelementti

               O = vapaaehtoinen tietoelementti

               Tiedonsiirron formaatteja voidaan muuttaa YK:n CEFACT-standardeja vastaavaksi.

               LIITE II

               Unionin kannan esittämistä sekakomiteassa koskevan valtuutuksen soveltamisala ja sovellettava menettely

               1) Komissio valtuutetaan neuvottelemaan Mauritiuksen tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, sopimaan pöytäkirjaan tehtävistä muutoksista, jotka koskevat seuraavia kysymyksiä:

               a) kalastusmahdollisuuksien ja niihin liittyvien määräysten tarkistaminen pöytäkirjan 7 ja 8 artiklan mukaisesti;

               b) päätös pöytäkirjan 5 artiklan mukaisen alakohtaisen tuen yksityiskohtaisista säännöistä;

               c) hoitotoimenpiteet, jotka kuuluvat sekakomitean toimivaltaan pöytäkirjan 6 artiklan 2 kohdan mukaisesti.

               2) Sopimuksella perustetussa sekakomiteassa unioni

               a) toimii niiden tavoitteiden mukaisesti, joihin unioni pyrkii yhteisen kalastuspolitiikan puitteissa;

               b) noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettua tiedonantoa koskevia neuvoston päätelmiä;

               c) edistää kantoja, jotka ovat sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen ja rantavaltioiden kanssa toteutettavan yhteisen hallinnoinnin kanssa.

               3) Kun sekakomitean kokouksessa on tarkoitus hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot.

               Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.

               4) Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.

               5) Jos seuraavissa kokouksissa, mukaan lukien paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.

               6) Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja päätöksen täytäntöönpanon mahdollisesti edellyttämien ehdotusten toimittaminen.